
ACTA IOANNIS PP. XXIII 
MPIstULA APe@sTOLICA 


Quotiescumque. — Ad P. Thomam 
tit. S. Mariae in Via S. R. E. Presby- 
terum Cardinalem Tienchensin, Archie- 
piscopum Pechinensem ac Apostolicum 
Administratorem archidioecesis Taipe- 
hensis, atque ad Excmhos Episcopos ce- 
terosque eiusdem VProvinciae Ecclesia- 
sticae Ordinarios, ob tres dioeceses in 
insula Formosa noviter erectas. — 29 Iu- 


CONSTITUTIONES APOSTOLICAE 


CALBAYOGANAE (Boronganensis). Quod sa- 
cri. — Partito territorio dioecesis Cal- 
bayoganae, nova conditur  dioecesis 
« Boronganensis » appellanda. — 22 Octo- 

LORIDENSIS (Tacuarembianae), Quod im- 
piger. — Quibusdam territoriis a dioe- 
cesi Floridensi separatis, nova dioecesis 
constituitur « Tacuarembiana» appel- 
landa. — 22 Octobris 1960 ct 

SAIGONENSIS - KONTUMENSIS (Mythoénsis - 
Dalatensis). Quod venerabiles. — Diviso 
territorio archidioecesium Saigonensis 
et Kontumensis, novae conduntur dioe- 
ceses «Mythoénsis» et « Dalatensis » 
uppellandae. 24 Novembris 1960 

CANTHOENSIS (Longxuyensis). Christi man- 
data. — Detractis quibusdam territoriis e 
dioecesi Canthoénsi, nova  dioecesis 
constituitur, « Longxuyensis » cognomi- 
nanda. — 24 Novembris 1960 ‘ 

S. Lupovicr PorosteNsIs - HUEJUTLENSIS 
(Vallipolitanae). Cum rectus. De- 
tractis quibusdam territoriis a dioece- 
sibus S. Ludovici Potosiensis et Hueju- 
ilensi, nova dioecesis conditur « Val- 
lipolitana » appellanda. -— 27 Novem- 


LITTERAE POSTOLICAK 


Propugnaculum Fidei. — Titulo ac pri- 
vilegiis Basilicae Minoris cathedralis 
Varsaviensis archidioecesis ecclesia afti- 
citur. 27 Ianuarii 1961 

II. Bononiae in urbe. — Titulo ac privilegiis 
Basilicae Minoris ecclesia Sancti Pauli 
Apostoli Gononiae decoratur. — 27 Ia- 

111. Templum princeps. — Titulus ac privilegia 
3asilicae Minoris cathedrali ecclesiae 
Sarsinatensi conferuntur. — 27 Ianuarii 
1961 


PAG. 
Urbis Tolentini. Titulo privilegiis 
Basilicae Minoris cathedralis ecclesia 
Tolentina honestatur. — 27 Ianuarii 196i 484 
Urbis Perusiae. — Titulo ac privilegiis 
Basilicae Minoris ecclesia Sancti Do- 
minici in urbe Perusia insignitur. - 3 
Februarii 1961 


EPISTULAE 


Tuus quinquagesimus. - Ad Exemum 
P. D. Iosephum Beran, Archiepiscopum 
Pragensem, quinquagesimo eius Sacer- 
dotii vertente natali. - 30 Maii 1961. 

Yuinque implenti. - Ad Revmum D. An- 
selmum Albareda, Abbatem O. S. BL.. 
Apostolicae Bibliothecae Praefectum, 
quinto et vicesimo exeunte anno ex quo 
eo munere fungi coepit. — 12 Iunii 1961 

Hoc mense. - Ad Emum P. D. Eugenium 
S. R. E. Cardinalem Tisserant, Episco- 
pum Ostiensem, Portuensem et S. Ruti- 
nae, quinque lustra implentem ex quo 
Sacra Romana honestatus est Purpu- 
ra. 15 Tunii 1961 

Nostra Patris. - Ad Excmum P. D. Mar- 
tinum lIouannem O'Connor, Archiepisco- 
pum titulo Laodicenum in Syria, Ponti- 
ticii Consilii Rei Cinematographicae. 
Radiophonicae ac Televisificae praepo 
siti Praesidem, quinto et vicesimo ver- 
tente anno, ex quo Pius Pp. XI Lit- 
teras Eneyclicas « Vigilanti cura » edi- 
dit. — 29 Tunii 1961 


ALLOCUTIONES 


Eminentissimis Patribus, Excellentissimis 
Praesulibus ceterisque Membris Com- 
missionis Centralis Concilio Oecumenico 
Vaticano altero parando, ad inaugu- 
randos coetus, quibus eadem Commissio 
suos aggressa est labores. — 12 Lunii 1961 

Ad Eminentissimos Patres Cardinales, 
Excellentissimos Praesules  ceteraque 
Membra Commissionis Centralis Con- 
cilio Oecumenico Vaticano altero pa- 
rando, quae coetibus interfuerunt, qui- 
bus eadem Commissio suorum initium 
sumpsit laborum. - 20 Tunii 1961 

Habita, cum coetus cogeretur Commissio- 
nis de apostolatu laicorum Concilio Oe- 
cumenico Vaticano altero apparando: 
3eatissimus Pater christifideles horta- 
tur ut preces effundant ad pacem inter 
gentes impetrandam, iustitia et caritate 
firmatam. 6 Iulii 1961 . . . . 508 

ACTA APOSTOLICAE SEDIS 


COMMENTARIUM OFFICIALE 

ACTA IOANNIS PP. XXIII 


EPISTULA APOSTOLICA 


Ad E.mum P. D. Thomam tit. S. Mariae in Via S. R. E. Presbyterum 
Cardinalem Tienchensin, Archiepiscopum Pechinensem ac Apostolicum 
Administratorem archidioecesis Taipehensis, atque ad Exc.mos Episcopos 
ceterosque eiusdem Provinciae Ecclesiasticae Ordinarios, ob tres dioeceses 
in insula Formosa noviter erectas. 


IOANNES PP. XXIII 


Dilecte Fili Noster ac Venerabiles Fratres, salutem et Apostolicam 
Benedictionem. — Quotiescumque Nobis occasio datur verba hortamen- 
taque Nostra adhibendi ad christianorum communitates, sive singulas 
sive omnes, quae vel iampridem vel recens in territoriis Missionalium 
labore excolendis ad Evangelii lumen pervenerunt, vehementi sane 
paternoque solacio semper afficimur. Nihil enim iucundius, nihil gra- 
tius Summo Ecclesiae Pastori esse potest, quam Venerabiles Fratres, 
itemque clerum christifideliumque multitudines allequi, qui in variis 
continentibus terris propalam demonstrant catholicam Ecclesiam uber- 
tate vitae perpetuaque florere iuventa. 

Cum recens novas dioeceses tres, hoc est Hsinchuensem, Tainanen- 
sem et Kaohsiungensem creaverimus in eo territorio, in quo Hierarchia 
Ecclesiastica iam constituta erat, atque tres novos Episcopos Sinenses 
iisdem dioecesibus praefecerimus, quos Nosmet ipsi in Patriarchali 
Basilica Vaticana, sollemni Pentecostes die, consecravimus, commisso 

apostolico munere sacrum Evangelium nuntiandi omnibus gentibus, id 
opportunitatem Nobis praebet Apostolicas has Litteras ad vos dandi, 
Venerabiles Fratres, itemque ad clerum autochthonem et alienigenam 
ad ceterosque christifideles vigilantiae vestrae concreditos. Quod qui- 
dem facimus hoc ducti consilio, ut plus plusque gravitas ac momentum 
in luce ponatur earum rerum, quas decernere Apostolicae huic Sedi 
visum est; siquidem materna eius sollicitudo eo semper spectat, ut Hie- 
rarchiae Ecclesiasticae constitutio par cotidie magis exsistat locorum 
necessitatibus, cum eiusdem sit officium catholicam fidem in istis plagis 
tueri atque dilatare. 

Sacra Pentecostes sollemnia aptissima Nobis visa sunt ad munera 
Sancti Spiritus impetranda tribus Nationis vestrae civibus, quos tanto 
honore dignos putavimus. Ii autem, una cum Missionalium Praesulum 
agmine, qui a diversis ac longinquis orbis terrarum partibus conve- 
nerant, pulcherrimae sacrorum Pastorum coronae instar, luculentis- 
sime ostenderunt atque testati sunt, Iesu Christi Ecclesiam unam et 
catholicam esse, eamque errantes oves ad unum ovile et ad unum Pa- 
storem,’ episcopum animarum nostrarum,? summo studio impensaque 
cura advocare; catholicam dicimus Ecclesiam, quae cum suapte natura 
possit omnes attingere homines eosque ad salutem perducere, potest 
etiam instaurare omnia in Christo,*® hoc est populorum res omnes eorum- 
que civilem cultum; cuiusque denique est superna vi afficere audacis 
elatique huius saeculi progressus, atque universum hominum genus 
complecti illudque mystici Iesu Christi corpus efficere. 

Divinus Redemptor cum apostolos suos misit in mundum universum,* 
palam demonstravit proprium ac singulare Ecclesiae munus eiusque na- 
tivum vigurem, simulque declaravit missionale opus ad eius naturam 
necessario pertinere. Siquidem opera Episcoporum, quos Spiritus Sanc- 
tus posuit regere Ecclesiam Dei,’ inexhausti supernae gratiae ii fontes de- 
fluunt, qui, quasi irriguus ac salutaris amnis, in totum terrarum orbem 
manant. Ex quo consequitur, ut inter cetera Episcoporum lineamenta et 
dotes, illud emineat, ut iidem paternam in se referant imaginem. Hinc 
patet etiam quaenam vis insit praeclarae illi S. Pauli Apostoli senten- 


' Cfr. Io. 10, 16. 

* Cfr. 1 Petr. 2, 25. 
* Eph. 1, 10. 

* Cfr. Marc. 16, 15. 
* Act. 20, 28. 

tiae: « Nam si decem millia paedagogorum habeatis in Christo: sed 
non multos patres. Nam in Christo Iesu per Evangelium ego vos genui ».° 

Atque in primis vos, Venerabiles Fratres, hortamur, ut has gravis- 
simas ac salutares veritates in memoriam ovium vigilantiae vestrae 
creditarum redigere ne omittatis. Scilicet debitum Omnipotenti Deo 
exhibere cultum cum eoque coniungi neminem posse, nisi per Iesum 
Christum ; non posse vero coniungi cum Christo, nisi in Ecclesia et per 
Icclesiam, quae est mysticum eius corpus; non posse denique ad Eccle- 
siam pertinere, nisi per Episcopos, Apostolorum successores, cum Su- 
premo Pastore coniunctos, qui successor est Petri. 

Summo cum animi Nostri gaudio oculos convertimus ad dominicum 
istius insulae agrum evangelicis flavescentem messibus, quae, divini 
Creatoris munere, loci amoenitate tantopere praestat. Etenim per elapsi 
decennii spatium, in dioecesibus vestris res catholica felix cepit incre- 
mentum, quod attinet sive ad eorum numerum, qui catholicae religioni 
ascripti sunt, sive ad eos qui ad sacerdotalia munera capessenda divi- 
nitus sunt vocati, sive ad scholas institutas, sive postremo ad valetudi- 
naria ceteraque caritatis incepta et opera excitata. Hoc autem catho- 
licae religionis incrementum — quod divinae largitati tribuendum est 
atque concordi navitati sacrorum Pastorum Sinensium vel missiona- 
lium, sociam ferentibus operam sacerdotibus ex utroque clero, sacris 
virginibus, christianae doctrinae institutoribus, quibus ultro libenter- 
que populus vester respondit — ne in oblivionem vos adducat, in ceteris 
nobilissimae Nationis vestrae dioecesibus tot eiusdem fidei fratres in 
aerumnosis rerum adiunctis versari, eorumque multos strenuam atque 
constantem, etsi tacitam, Iesu Christi et Ecclesiae fidelitatem coram 
universo mundo in exemplum profiteri. 

Cum illos recogitamus dilectissimos filios, duplici de causa vehe- 
menter afilictamur: et quod ipsos aegritudines suscipere videmus; et 
quod pessum data animadvertimus salutaria frugiferaque christianae 
vitae incepta et opera, quae quindecim ante annos illic excitata sunt, 
cum nempe Decessor Noster fel. rec. Pius XII in Sinis sacram constituit 
Hierarchiam ; opera dicimus et incepta, quae tunc optimas videbantur 
portendere progressiones, nunc autem, pro dolor, oppressa iacent atque 
exarescunt. 

At graviore etiam acrioreque dolore afficimur, ob earum catholicarum 


* 1 Cor. 4, 15. 

communitatum sortem, ex quibus tristes ad Nos perferuntur nuntii, quos 
malimus esse fallaces: scilicet nonnullos debiles infelicesque filios 
Nostros — uti Ecclesiae inimici dictitant, non sine insidiis, neque sine 
male dissimulato gaudio — palam asseverare, se velle ad Catholicam 
pertinere Ecclesiam, coniunctione non servata cum eius aspectabili 
capite, Romano scilicet Pontifice, itemque testari, se indemne catholicae 
fidei patrimonium servare velle, fundamento temerario ausu reiecto, 
hoc est petra angulari a Iesu Christo posita. 

Nobis placet, qui paterno caritatis affectu universos filios Nostros 
amplectimur, fiduciam atque spem alere, res eo miseriae revera non 
processisse; atque ideo cotidie Divino Redemptori supplicamus, ut 
benigne velit eorum mentes illustrare, eorumque animos obnubilatos 
forte atque vacillantes flexanima gratia sua salubriter percellere. Quam- 
obrem a severioribus monitis abstinemus omnesque etiam atque etiam 
ad Deum enixe exorandum invitamus. 

Dum autem tot curis sollicitudinibusque commovemur, peculiare 
solacium capimus ex eo quod Nobis licuit tribus Sinarum Praesulibus 
episcopale conferre munus; in quo quidem cernere iuvat veluti novum 
testimonium, novum indicium novumque auspicium. 

Id enim hinc testatur, Apostolicam Sedem semper constanterque 
sollicitam esse de veri nominis bono Sinensis populi, cuius tres filios ad 
episcopalem dignitatem nuper evexit; illinc testatur, gentem vestram 
animi propensione moveri ad christianam amplectendam fidem, quae a 
natione vestra nequaquam aliena est, ut falso nonnulli affirmant, cum 
potius idonea sit ad nobilissimis celsissimisque vestratium animi neces- 
sitatibus satisfaciendum. 

Pastores illos vestros sacerdotii plenitudine Nosmetipsi eam etiam 
ob causam augere voluimus, ut palam ac manifesto confirmaremus 
vinculum illud artissimum, quo totius terrarum orbis episcopi cum 
Beati Petri Successore coniunguntur, non solummodo quod christianae 
veritati, cuius ipse est custos, fideliter adhaerent, sed quod etiam eius 
supremae atque immediatae iurisdictionis potestati subduntur, ipsi a 
Christo Iesu collatae. 

‘Denique in illis sacris ritibus a Nobis celebratis auspicium inest, fore 
ut Sinensis Ecclesia revirescat ; quod — ut persuasum est Nobis — tunc 
feliciter continget cum, Divino Redemptore clementer donante, in im- 
mensis patriae vestrae regionibus iterum Evangelium nuntiare poterunt 
paciferi Christi operarii, quorum apostolicum studium in Sinensium 

christifidelium animis excolendis, qui sive in dioecesibus vestris sive 
in longinquis terrarum orbis partibus degunt, vos alere ac fovere non 
cessabitis. 

Haec animo prospicientes atque huiusmodi caritatis flamma flagran- 
tes, quae ad universam gentem vestram spectat, pergite, Venerabiles 
Fratres ac dilecti filii, impensiore usque studio atque alacritate conten- 
dere — vobis adiutricem ferentibus operam missionalibus ex exteris 
nationibus, qui de Evangelii causa tam egregie meriti sunt — ut Christi 
verbum latius usque propagetur ac veluti evangelicum fermentum per- 
manet ad Dei filiorum multitudinem, quae pulcherrimam incolunt 
insulam vestram. 

Dum multas ad Deum admovemus preces ac vota facimus, ut vos, 
clerum populumque vestrum semper benigne aspiciat, efficiatque — au- 
spice Beata Virgine Maria Sinarum Regina ac Patrona — ut lectissima 
ista dominici agri pars cotidie magis floreat, incrementa capiat, fruc- 
tusque edat saluberrimos, vobis, Venerabiles Fratres, et gregibus uni- 
cuique vestrum commissis, Apostolicam Benedictionem paterna caritate 
impertimus. 

Datum Romae, apud Sanctum Petrum, die XXIX mensis Iunii, in 
festo SS. Apostolorum Petri et Pauli, anno MpccccLXxI, Pontificatus 
Nostri tertio. 

CONSTITUTIONES APOSTOLICAE 


I 


CALBAYOGANAE 
(BORONGANENSIS) 


Partito territorio dioecesis Calbayoganae, nova conditur dioecesis « Bo- 
ronganensis » appellanda. 


IOANNES EPISCOPUS 
SERVUS SERVORUM DEI 
AD PERPETUAM REI MEMORIAM 


Quod sacri Calbayogani Praesules saepe faciendum censuerunt, 
nuncque venerabilis Frater Salvator Siino, Archiepiscopus titulo Per- 
gensis et in Insulis Philippinis Apostolicus Nuntius a S. Sede expostu- 
lavit, ut scilicet partito Calbayoganae Ecclesiae territorio nova ex eo 
constitueretur dioecesis, visum est Nobis ad effectum adducere, bona 
spe ductis ut novus rerum ordo nonnihil ad animorum bonum conducat. 
Post auditum igitur venerabilem Fratrem Emmanuelem Del Rosario, 
Episcopum Calbayoganum sententiamque rogatos venerabiles Fratres 
Nostros S. R. E. Cardinales Sacro Consilio Consistoriali praepositos, 
eorum consensu suppleto qui hac super re aliquid iuris habeant vel se 
putent habere, apostolica Nostra potestate ea quae sequuntur decer- 
nimus ac iubemus. A dioecesi Calbayogana territorium separamus orien- 
talis et meridionalis regionis insulae vulgo Samar cognominatae, ex 
eoque novam dioecesim condimus Boronganensem appellandam, quae 
iisdem terminabitur finibus ac paroeciae e quibus coalescit, prout in 
praesens finiuntur, id est: Borongan, Maydolong, Llorente, Hernani, 
Gral.MacArthur, San Julian, Sulat, Oras, San Policarpo, San Ramon 
(Arteche), Hipapad, Gamay, Dolores, Can-Avid, Taft, Guiuan, Sulan- 
gan, Balangiga, Giporlos, Quinapondan, Salcedo, Matarinao, Villareal, 
Talalora, Calbiga, Pinabacdao, Santa Rita, Basey, et Osmena. Novae 
huius dioecesis sedes episcopalis in urbe vulgo Borongan appellata erit, 
cathedra vero Episcopi in curiali templo ibidem exstante Deo in hono- 
rem Nativitatis B. Mariae Virginis dicato, quod ad gradum et dignita- 
tem cathedralis aedis evehimus, cum iuribus, honoribus, privilegiis pro- 
priis. Eadem sane iura Episcopo facimus, cui tamen congruas obliga- 


! 
H 
: 


Acta Ioannis Pp. XXIII 471 


tiones imponimus; in his autem id memorare placet esse nempe eum una 
cum sua Ecclesia metropolitanae iurisdictioni Archiepiscopi Caebuani 
obnoxium et suffraganeum. Mensam episcopalem, quam vocant, Curiae 
emolumenta constituent, pecunia a fidelibus sponte oblata, cathedrati- 
cum, quod vocant, atque bonorum pars quae ad normam canonis 1500 
C. I. C. dioecesi Boronganensi obveniet. Sacerdotes insuper qui, his 
Litteris ad effectum deductis, in Boronganensi dioecesi vel beneficium 
vel officium habeant, eidem censeantur adscripti; ceteri veri clerici ei in 
qua legitimo domicilio degant. Ad regimen, administrationem quod atti- 
net, ad electionem Vicarii Capitularis, sede vacante, cetera eiusmodi id 
fieri censemus quae Codex Iuris Canonici iubet. Volumus etiam ut Cano- 
nicorum collegium condatur, ad normas per alias sub plumbo Litteras 
edendas ; quod si statim fieri nequeat, Consultores dioecesani deligantur, 
qui consilio et opera Episcopo praesto sint. Curet autem Boronganensis 
Ordinarius ut Seminarium saltem minus in sua sede condat pueris exci- 
piendis et ad sacerdotium conformandis, ad normam iuris communis 
atque Sacrae Congregationis de Seminariis et Studiorum Universita- 
tibus. Ex eo lecti iuvenes Romam mittantur, Philosophiae ac Theolo- 
giae disciplinis imbuendi. Acta denique et documenta quae ad novam 
dioecesim quoquo modo pertineant, ad eiusdem Curiam episcopalem mit- 
tantur, ibique religiose in tabulario asserventur. Ceterum has Nostras 
Litteras exsequendas curabit venerabilis Frater Salvator Siino, quem 
diximus, vel per se ipse vel per alium, dummodo sit vir in ecclesiastica 
dignitate constitutus, factis ad id necessariis facultatibus. Cum autem 
res acta fuerit, idem documenta exarari iubebit, quorum digna fide 
exempla ad Sacram Congregationem Consistorialem mittet. Quod si 
fiat ut eo tempore alius Apostolicae Nuntiaturae in Insulis Philippinis 
praesit, hic mandata Nostra omnia faciet. 

Has vero Litteras nunc et in posterum efficaces esse et fore volumus; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum effica- 
citati nulla, cuiusvis generis, contraria praescripta officere poterunt, 
cum per has Litteras iisdem derogemus omnibus. Quapropter si quis, 
quavis praeditus auctoritate, sive sciens sive insciens contra egerit ac 
Nos ediximus, id prorsus irritum atque inane haberi iubemus. Nemini 
praeterea haec voluntatis Nostrae documenta vel scindere vel corrum- 
pere liceat; quin immo harum Litterarum exemplis et locis, sive typis 
impressis sive manu exaratis, quae sigillum viri praeferant in ecclesia- 
stica dignitate constituti simulque ab aliquo publico tabellione sint 

subscripta, eadem omnino habenda erit fides, quae hisce haberetur, si 
ostenderentur. Quae Nostra decreta in universum si quis vel spreverit 
vel quoquo modo detrectaverit, sciat se poenas esse subiturum iis iure 
statutas, qui Summorum Pontificum iussa non fecerint. 

Datum Roma, apud S. Petrum, die vicesimo secundo mensis Octo- 
bris, anno Domini millesimo nongentesimo sexagesimo, Pontificatus No- 
stri secundo. 


IACOBUS A. Card. COPELLO 48 MARCELLUS Card. MIMMI 


S. R. E. Cancellarius S. Congr. Consistorialis a Secretis 


Franciscus Tinello 
Apostolicam Cancellariam Regens 


Bernardus De Felicis, Proton. Apost. 


Caesar Federici, Proton. Apost. 
Leco Plumbi 


In Ap. Canc. tab., vol. CV, n. 6. 


II 


FLORIDENSIS 
(TACUAREMBIANAE) 


Quibusdam territoriis a dioecesi Floridensi separatis, nova dioecesis consti- 


tuitur « Tacuarembiana » appellanda. 


IOANNES EPISCOPUS 
SERVUS SERVORUM DEI 
AD PERPETUAM REI MEMORIAM 


Quod impiger ac providus agricola facit, cum ramum ex arbore reci- 
dit ut fecunda virtute fertilem in alia agri sui parte serat, novosque 
olim eosque laetissimos fructus colligat, idem et Nos, quibus divino con- 
silio datum est universam Ecclesiam regere et administrare, facimus, 
cum aliam ex alia dioecesim constituimus: spem enim certam animo 
concipimus fore ut, si alicuius Ecclesiae pars proprii curis Episcopi 
concredatur, suique iuris fiat, fides atque religio incrementa magna 
suscipiat. Quam ob rem, cum venerabilis Frater Raphaél Forni, Archie- 
piscopus titulo Aeginensis et in Re publica Uruquariana Apostolicus 
Nuntius, ab hac Apostolica Sede expostulaverit ut partita Floridensi 

dioecesi nova excitaretur, Nos, sententia audita venerabilis Fratris Mi- 
chaélis Paternain, Archiepiscopi titulo Achridensis eiusdemque ad usque 
recens tempus Episcopi Floridensis, consilioque expetito a venerabilibus 
Fratribus Nostri S. R. E. Cardinalibus S. Congregationi Consistoriali 
praepositis, re bene cogitata, haec decernimus ac iubemus, Nostra usi 
apostolica auctoritate. A dioecesi Floridensi territorium separamus ci- 
villum regionum quae apud vulgus Departamentos de Taquarembé et 
Rivera cognominantur, ex iisque novam dioecesim condimus, cui nomen 
erit Tacuarembiana, quae iisdem finibus terminabitur ac regiones quibus 
efficitur, ut sunt per civilem legem constitutae. Cuius novae dioecesis 
caput urbs Tacuarembé erit, in qua Episcopus commorabitur, cathedra 
in templo S. Fructuosi collocata, quod profecto ad cathedralis gradum 
tollimus, datis honoribus et privilegiis congruis. Placet porro conditam 
dioecesim eiusque Praesulem esse Sedi metropolitanae Montisvidei sub- 
iectos et suffraganeos sicut et eius Archiepiscopo. Tacuarembianus 
Antistes cathedrale Canonicorum Collegium condat, ad normas aliarum 
Litterarum Apostolicarum, quae a Nobis dabuntur. Interim autem, ne 
virorum prudentissimorum consilio careat, consultores dioecesanos eli- 
gat, qui scilicet a suo munere cessabunt, Canonicis constitutis. Item 
Seminarium saltem minus construat, pueris ad Sacerdotium vocatis ex- 
cipiendis. Ex quibus qui meliores fuerint, Romam mittantur, in Pontificio 
Collegio Piano Latino Americano philosophia atque sacra Theologia 
imbuendi. Mensam episcopalem, quam dicunt, efficient: populi colla- 
tiones, Curiae proventus, bona quae dioecesi obvenient per bonorum 
Sedis Floridensis divisionem ad normam canonis 1500 C. I. C. Censemus 
etiam ut, his Litteris Nostris ad effectum adductis, eo ipso Sacerdotes 
ei dioecesi addicantur tamquam proprius clerus in qua officium aut bene- 
ficium habeant; ceteri vero clerici ei, in qua legitimo domicilio degant. 
Acta postremo et documenta quae ad constitutam Ecclesiam quoquo 
modo spectant, cito ad eius Curiam episcopalem mittantur, religiose in 
tabulario asservanda. Ceterum, has Litteras Nostras venerabilis Frater 
Raphaél Forni exsequendas curet, vel is quem ipse delegaverit, factis 
ad id necessariis potestatibus. Cum vero rem peregerit, documenta exarari 
iubebit, eorumque exempla sincere conscripta ad Sacram Congrega- 
tionem Consistorialem mittet. Quod si eo tempore, alius eidem Nuntia- 
turae Apostolicae praesit, hic mandata Nostra omnia faciet. 

Has vero Litteras nunc et in posterum efficaces esse et fore volumus; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum effica- 

citati nulla, cuiusvis generis, contraria praescripta officere poterunt, 
cum per has Litteras iisdem derogemus omnibus. Quapropter si quis, 
quavis praeditus auctoritate, sive sciens sive insciens contra egerit ac 
Nos ediximus, id prorsus irritum atque inane haberi iubemus. Nemini 
praeterea haec voluntatis Nostrae documenta vel scindere vel corrum- 
pere liceat; quin immo harum Litterarum exemplis et locis, sive typis 
impressis sive manu exaratis, quae sigillum viri praeferant in ecclesia- 
stica dignitate constituti simulque ab aliquo publico tabellione sint 
subscripta, eadem omnino habenda erit fides, quae hisce haberetur, si 
ostenderentur. Quae Nostra decreta in universum si quis vel spreverit 
vel quoquo modo detrectaverit, sciat se poenas esse subiturum iis iure 
statutas, qui Summorum Pontificum iussa non fecerint. 

Datum Roma, apud S. Petrum, die vicesimo secundo mensis Octo- 
bris, anno Domini millesimo nongentesimo sexagesimo, Pontificatus 
Nostri secundo. 


IACOBUS A. Card. COPELLO 8 MARCELLUS Card. MIMMI 


S. R. E. Cancellarius S. Congr. Consistorialis a Secretis 


Franciscus Tinello 
Apostolicam Cancellariam Regens 


Bernardus De Felicis, Proton. Apost. 


Albertus Serafini, Proton. Apost. 
Loco 4% Plumbi 


In Ap. Canc. tab., vol. CIV, n. 56. 


IIT 


SAIGONENSIS - KONTUMENSIS 
(MYTHOENSIS - DALATENSIS) 


Diviso territorio archidioecesium Saigonensis et Kontumensis, novae con- 
duntur dioeceses « Mythoénsis » et « Dalatensis » appellandae. 


IOANNES EPISCOPUS 
SERVUS SERVORUM DEI 
AD PERPETUAM REI MEMORIAM 


Quod venerabiles Fratres Nostri S. R. E. Cardinales, qui Sacrae 
Congregationi Fidei Propagandae praesunt, post auditum quidem dilec- 
tum Filium Marium Brini, Apostolicum in Indosina Delegatum, facien- 

dum censuerunt, ut scilicet partito Saigonensis et Kontumensis Eccle- 
siae territorio, novae exinde constituerentur dioeceses saeculari clero 
Vietnamensi concredendae, laeto animo adprobantes, Nostra summa 
auctoritate fieri iubemus; spes enim est ut hoc animorum bono feliciter 
cedat. A territorio igitur archidioecesis Saigonensis civiles districtus 
seiungimus quos vulgari sermone vocant Long-An, Kien-Tuong, Kien- 
Phong et Dinh-Tuong eosdemque in dioecesis formam redigimus My- 
thoénsis, ab urbe « My-tho », nuncupandae. Ex eadem Saigonensi Ar- 
chidioecesi districtus civiles separamus quibus nomen Tuyen-Duc, Lam- 
Dong et Phuo-Long, qui una cum districtu Quang-Duc, quem e territorio 
dioecesis Kontumensis dividimus, novam dioecesim efficient, Dalaten- 
sem, ex urbe « Dalat » cognominatam. Post hanc divisionem Saigonen- 
sis archidioecesis e sequentibus civilibus districtibus constabit, quos 
vulgari sermone vocant : Gia-Dinh, Phuoc-Tuy, Bien-Hoa, Long-Khanh, 
Phuoc-Thanh, Binh-Duong, Binh-Long, Tay-Ninh atque ex insula 
cui nomen Con-Son. Decernimus insuper ut novae erectae dioeceses me- 
tropolitanae Sedi Saigonensi sint obnoxiae, atque saeculari, qui dicitur, 
Vietnamensi clero concredantur. Eisdem insuper eorumque sacris Prae- 
sulibus omnia iura facimus, onera et obligationes imponimus quae ¢a- 
‘nolici orbis dioecesium eorumque Pastorum sunt propria. Haec volun- 
tatis Nostrae decreta exsequenda curabit dilectus Filius Marius Brini, 
quem diximus, vel ille qui eo tempore quo ad effectum operis veniendum 
sit Apostolicae Delegationi in Indosina praeerit, facta potestate et 
alium virum ad hoc delegandi, si opus sit, dummodo ecclesiastica digni- 
tate praeditum. Qui vero rem perfecerit, onus habebit factae territorii 
divisionis novarumque dioecesium constitutionis documenta exarandi 
eorumque fide digna exempla ad Sacram Congregationem Fidei Propa- 
gandae cito mittendi. 

Has vero Litteras nunc et in posterum efficaces esse et fore volumus ; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum effica- 
citati nulla, cuiusvis generis, contraria praescripta officere poterunt, 
cum per has Litteras iisdem derogemus omnibus. Quapropter si quis, 
quavis praeditus auctoritate, sive sciens sive insciens contra egerit ac 
Nos ediximus, id prorsus irritum atque inane haberi iubemus. Nemini 
praeterea haec voluntatis Nostrae documenta vel scindere vel corrum- 
pere liceat; quin immo harum Litterarum exemplis et locis, sive typis 
impressis sive manu exaratis, quae sigillum viri praeferant in ecclesia- 

stica dignitate constituti simulque ab aliquo publico tabellione sint 
subscripta, eadem omnino habenda erit fides, quae hisce haberetur, si 
ostenderentur. Quae Nostra decreta in universum si quis vel spreverit 
vel quoquo modo detrectaverit, sciat se poenas esse subiturum iis iure 
statutas, qui Summorum Pontificum iussa non fecerint. 

Datum Roma, apud S. Petrum, die vicesimo septimo mensis Novem- 
bris, anno Domini millesimo nongentesimo sexagesimo, Pontificatus 
Nostri tertio. 


IACOBUS A. Card. COPELLO GREGORIUS P. Card. AGAGIANIAN 
S. R. E. Cancellarius S. C. de Prop. Fide Praefectus 


Franciscus Tinello 
Apostolicam Cancellariam Regens 


Franciscus H. Ferretti, Proton. Apost. 
Albertus Serafini, Proton. Apost. 


Loco *8 Plumbi 


In Ap. Canc. tab., vol. CV, n. 21. 


IV 


CANTHOENSIS 
(LONGXUYENSIS) 


Detractis quibusdam territoriis e dioecesi Canthoénsi, nova dioecesis con- 
stituitur, « Longxuyensis » cognominanda. 


IOANNES EPISCOPUS 
SERVUS SERVORUM DEI 
AD PERPETUAM REI MEMORIAM 


Christi mandata persequentes, qui ad lacum Tiberiadis Petrum, 
Apostolorum Principem, sacratissimis vocibus iussit et agnos pascere 
gregis et oves, id nitimur ut christifidelibus, quorum omnium divino 
consilio et voluntate Magistri constituti sumus, qua meliore ratione 
fieri potest consulamus. Quam ob rem, cum venerabilibus Fratribus 
Nostri S. R. E. Cardinalibus Sacrae Congregationi Fidei Propagandae 

praepositis, audito ante quid dilectus Filius Marius Brini, Apostolicus 
in Indosina Delegatus, hac de re censeret, visum sit Canthoénsem Eccle- 
siam esse dividendam ex eaque novam dioecesim esse excitandam, Nos 
rebus magna consideratione reputatis, de Nostra apostolica potestate 
haec decernimus ac iubemus. A territorio dioecesis Canthoénsis civiles 
provincias detrahimus quas populari sermone An-Giang et Kien-Giang 
appellant; quibus terris accedente etiam insula Phu-Quoc, novam dioe- 
cesim condimus, a principe regionis urbe Longruyensem cognominan- 
dam, a cleroque saeculari, quem dicunt, Vietnamensi regendam atque 
administrandam. Sedes novae circumscriptionis in civitate, vulgo Long 
Xuyen appellata, erit, in qua cathedram suae dignitatis Episcopus col- 
locabit. Insuper statuimus ut nova Ecclesia Longxuyensis Sedi Saigo- 
nensi suffraganea sit, quam Sedem hac ipsa die ad metropolitanae 
auctoritatem eveximus. Ad regimen quod attinet, item ad electionem Vi- 
earii Capitularis, Sede vacante, ad iura et obligationes cleri et populi 
aliaque huiusmodi, ea omnia serventur, quae codex Iuris Canonici 
statuit. Censemus praeterea ut simul ac hae Litterae Nostrae ad exitum 
deductae fuerint, omnia documenta et acta quae ad novam dioecesim 
respiciant, ad eius Curiam mittantur, ibique religiose custodiantur. 
Ceterum has litteras Nostras dilectus Filius Marius Brini, quem comme- 
moravimus, exsequi studebit, vel per se ipse, vel per alium, dummodo 
virum in ecclesiastica dignitate constitutum. Re autem peracta, docu- 
menta exarentur, quorum sincera exempla ad Sacram Congregationem 
Fidei Propagandae cito mittantur. Quod si alius eo tempore Delega- 
tioni Apostolicae Indosinensi praesit, hic mandata Nostra persequatur. 

Has vero Litteras nunc et in posterum efficaces esse et fore volumus ; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum effica- 
citati nulla, cuiusvis generis, contraria praescripta officere poterunt, 
cum per has Litteras iisdem derogemus omnibus. Quapropter si quis, 
quavis praeditus auctoritate, sive sciens sive insciens contra egerit ac 
Nos ediximus, id prorsus irritum atque inane haberi iubemus. Nemini 
praeterea haec voluntatis Nostrae documenta vel scindere vel corrum- 
pere liceat; quin immo harum Litterarum exemplis et locis, sive typis 
impressis sive manu exaratis, quae sigillum viri praeferant in ecclesia- 
stica dignitate constituti simulque ab aliquo publico tabellione sint 
subscripta, eadem omnino habenda erit fides, quae hisce haberetur, si 
ostenderentur. Quae Nostra decreta in universum si quis vel spreverit 

vel quoquo modo detrectaverit, sciat se poenas esse subiturum iis iure 
statutas, qui Summorum Pontificum iussa non fecerint. 

Datum Roma, apud 8S. Petrum, die quarto et vicesimo mensis No- 
vembris, anno Domini millesimo nongentesimo sexagesimo, Pontificatus 
Nostri tertio. 


Pro S. R. E. Cancellario 
DOMINICUS Card. TARDINI GREGORIUS P. Card. AGAGIANIAN 
a publicis Ecclesiae negotiis S. C. de Prop. Fide Praefectus 


Franciscus Tinello 
Apostolicam Cancellariam Regens 


Bernardus De Felicis, Proton. Apost. 


Caesar Federici, Proton. Apost. 
Leeo Plumbi 


In Ap. Cane. tab., vol. CV, n. 23. 


V 
S. LUDOVICI POTOSIENSIS - HUEJUTLENSIS 
(VALLIPOLITANAE) 


Be 


Detractis quibusdam territoriis a dioecesibus S. Ludovici Potosiensis et 


Huejutlensi, nova dioecesis conditur « Vallipolitana » appellanda. 


IOANNES EPISCOPUS 
SERVUS SERVORUM DEI 
AD PERPETUAM REI MEMORIAM 


Cum rectus rerum ordo, quo singula quaeque aptis disponuntur et 
accommodatis locis, ad bonum adipiscendum maxime conducat, libenti 
animo accepimus quae venerabilis Frater Aloisius Raimondi, Archiepi- 
scopus titulo Tarsensis et in Republica Mexicana Apostolicus Delegatus, 
de ecclesiastica rerum ordinatione sollicitus, ab Apostolica Sede expo- 
stulavit, ut scilicet dioecesium S. Ludovici Potosiensis et Huejutlensis 
amplis partitis territoriis, nova ex iisdem constitueretur dioecesis, Val- 
lipolitana appellanda. De sententia igitur venerabilium Fratrum No- 
strorum S. R. E. Cardinalium negotiis Consistorialibus praepositorum, 
post auditos quidem venerabiles Fratres Aloisium Cabrera Cruz, S. Lu- 
dovici Potosiensis Episcopum, et Emmanuelem Iosephum Yerena et 
Camarena, Huejutlensem Episcopum, Nostra summa potestate, consen- 

suque suppleto eorum qui aliquod ius in hoc negotio habeant, haec sta- 
tuimus atque iubemus. A dioecesi S. Ludovici Potosiensis integrum ter- 
ritorium detrahimus sequentium municipiorum, quae lingua vulgari sic 
cognominantur: Ciudad Valles, Alaquines, Aquismon, Cardenas, Ciu- 
dad del Maiz, Coxcatlan, Huehuetlan, Lagunillas, Rayon, San Antonio, 
Santa Catarina, P. A. Santos (Tancanhuitz), Tamasopo, Tampacan, 
Tampomolon, Tamuin, Tancuayalab, Tanlajas, Tanquian, Alfredo M. 
Terrazas; a dioecesi autem Huejutlensi integrum territorium detra- 
himus municipiorum lingua vulgari cognominatorum San Martin, Ta- 
mazunchale, Xilitla. Quibus terris novam dioecesim efficimus, Vallipo- 
litanam nomine, quae iisdem limitibus terminabitur ac municipia 
simul sumpta quibus constat, prout in praesens exsistunt. Novae scilicet 
dioecesi finitimae erunt: ad septemtrionem dioecesis Tampicensis, ad 
orientem dioeceses Tampicensis et Huejutlensis, ad meridiem dioeceses 
Huejutlensis et Queretarensis, ad occidentem dioecesis S. Ludovici Po- 
tosiensis. Vallipolitanae dioecesis Sedes in urbe vulgo Ciudad Valles 
appellata ponetur, in qua Episcopus domicilium suum statuet, cathedra 
in templo B. V. M. Immaculatae de Guadalupe collocata, quod ad digni- 
tatem cathedralis templi evehimus, cum iuribus, honoribus, privilegiis 
propriis. Propria sane iura et insignia Episcopo damus, cui etiam con- 
gruas obligationes imponimus. Decernimus etiam ut nova dioecesis 
eiusque Praesul metropolitanae iurisdictioni Archiepiscopi Monter- 
reyensis sint obnoxia ; item in ea Canonicorum collegium condatur, iuxta 
normas per alias sub plumbo Litteras edendas; si tamen id ad praesens 
fieri nequeat, indulgemus ut Consultores dioecesani deligantur, qui con- 
silio et opera Episcopo assint. Mensam episcopalem, quam vocant, effi- 
cient : Curiae emolumenta, fidelium oblationes et ea bonorum pars quae 
ad normam canonis 1500 C. I. C. nuper constitutae Sedi obveniet. Gravi 
obligatione obstrictus curabit Episcopus Seminarium saltem minus con- 
dere, ad iuris communis normam atque leges Sacrae Congregationis de 
Seminariis et Studiorum Universitatibus. Ex eo autem lecti iuvenes 
Romam mittantur philosophiae atque sacrae Theologiae disciplinis in 
Pontificio Collegio Pio Latino Americano imbuendi. Sacerdotes qui, his 
Litteris ad effectum deductis, in Vallipolitana dioecesi vel beneficium 
vel officium habeant, eidem censeantur ascripti; ceteri vero clerici ei in 
qua legitimo degant domicilio. Ad regimen, administrationem quod at- 
tinet, item ad electionem Vicarii Capitularis Sede vacante, cetera eius- 
modi, normas Iuris Canonici fieri censemus. Volumus denique ut cum 
dioecesis constitutio facta fuerit, documenta et acta quae ad eam quoquo 

modo pertineant, ad eius Curiam episcopalem mittantur, ibique reli- 
giosa cura in tabulario asserventur. Ceterum has Litteras Nostras vene- 
rabilis Frater Aloisius Raimondi, quem memoravimus, exsequi studebit, 
vel per se ipse, vel per alium, dummodo ecclesiastica dignitate ornatum, 
factis ad id necessariis facultatibus. Cum autem res acta fuerit, idem 
documenta exarari iubebit, quorum digna fide exempla ad Sacram Con- 
gregationem Consistorialem mittet. Quod si fiat ut eo tempore alius 
eidem Apostolicae Delegationi praesit, hic mandata Nostra omnia faciet. 

Has vero Litteras nunc et in posterum efficaces esse et fore volumus; 
ita quidem ut quae per eas decreta sunt ab iis quorum res est religiose 
serventur, atque igitur vim suam obtineant. Quarum Litterarum effica- 
citati nulla, cuiusvis generis, contraria praescripta officere poterunt, 
cum per has Litteras iisdem derogemus omnibus. Quapropter si quis, 
quavis praeditus auctoritate, sive sciens sive insciens contra egerit ac 
Nos ediximus, id prorsus irritum atque inane haberi iubemus. Nemini 
praeterea haec voluntatis Nostrae documenta vel scindere vel corrum- 
pere liceat; quin immo harum Litterarum exemplis et locis, sive typis 
impressis sive manu exaratis, quae sigillum viri praeferant in ecclesia- 
stica dignitate constituti simulque ab aliquo publico tabellione sint 
subscripta, eadem omnino habenda erit fides, quae hisce haberetur, si 
ostenderentur. Quae Nostra decreta in universum si quis vel spreverit 
vel quoquo modo detrectaverit, sciat se poenas esse subiturum iis iure 
statutas, qui Summorum Pontificum iussa non fecerint. 

Datum Roma, apud 8S. Petrum, die vicesimo septimo mensis Novem- 
bris, anno Domini millesimo nongentesimo sexagesimo, Pontificatus 
Nostri tertio. 


IACOBUS A. Card. COPELLO % MARCELLUS Card. MIMMI 


S. R. E. Cancellarius S. Congr. Consistorialis a Secretis 


Franciscus Tinello 
Apostolicam Cancellariam Regens 
Bernardus De Felicis, Proton. Apost. 


Albertus Serafini, Proton. Apost. 
Plumbi 


In Ap. Cane, tab., vol. CIV, n. 72. 

LITTERAE APOSTOLICAE 


I 


Titulo ac privilegiis Basilicae Minoris cathedralis Varsaviensis archidioe- 
cesis ecclesia afficitur. 


IOANNES PP. XXIII 


Ad perpetuam rei memoriam. — Propugnaculum Fidei merito habe- 
tur templum cathedrale Varsaviense, Sancto Ioanni Baptistae sacrum, 
et a saeculo x11 trahens originem, quo ut ecclesia exstitit paroecialis. 
Haec, rogatu Ianussii, principis Mazoviae, a Bonifatio Pp. IX, Decessore 
Nostro, collegialis aedis honore aucta fuit et, cum caput Regni Poloniae 
Cracovia esset Varsaviam translatum, templum Regnum Polonorum 
evasit, cum Aula eorum coniunctum. Qui Reges donis id munificentis- 
sime locupletaverunt, in quibus commemoranda est imago a Iacobo Pal- 
ma iuniore, praeclaro artifice Italo, eleganti manu depicta, et simula- 
crum Christi cruci affixi, quod, in Norimbergensium sculptorum officina 
effictum, magna Christifidelium pietate excolitur. Eadem in ecclesia 
Ioannes III Sobieski pro victoria e Turcis apud Vindebonam parta 
publicas Deo gratias egit. Neque praetermittendum, in templo hoc 
perinsigni, quod anno MDCCLXXxXXvVII cathedralis ecclesiae titulo est 
condecoratum, Achillem Ratti, Apostolicum tunc in Polonia Nuntium, 
postea ad pontificalis honoris fastigium provectum, Archiepiscopum 
esse consecratum. Haec vero domus Dei, religione, rerum gestarum 
memoria et artificiosis operibus illustris, cum maximum et cruentissi- 
mum bellum non ita pridem saeviret, misere deleta est atque eiecta, 
tamen post cladem invicta Praesulum populique catholici pietate ad 
artis Gothicae rationem refecta et restituta. Memor igitur praeteritarum 
laudum cupiensque hoc religionis et fidelitatis Polonorum veluti monu- 
mentum amplo honoris titulo, Nostro beneficio, ornare, Dilectus Filius 
Noster Stephanus Sanctae Romanae Ecclesiae Presbyter Cardinalis 
Wyszynski, Archiepiscopus Varsaviensis, Nos rogavit, ut ecclesiam 
praedictam Basilicae Minoris nomine ac iure donaremus. Quibus pre- 
cibus libenti animo admissis, Nos, e Sacrae Rituum Congregationis 
consulto, certa scientia ac matura deliberatione Nostra deque Aposto- 
licae potestatis plenitudine, harum Litterarum vi perpetuumque in 
modum cathedralem Varsaviensis archidioecesis ecclesiam ad dignitatem 
Basilicae Minoris evehimus, omnibus adiectis iuribus ac privilegiis, 

quae templis eodem nomine insignibus rite competunt. Contrariis qui- 
busvis non obstantibus. Haec edicimus, statuimus, decernentes prae- 
sentes Litteras firmas, validas atque efficaces iugiter exstare ac perma- 
nere ; suosque plenos atque integros effectus sortiri et obtinere; illisque 
ad quos spectant seu spectare poterunt, nunc et in posterum plenissime 
suffragari; sicque rite iudicandum esse ac definiendum ; irritumque ex 
nunc et inane fieri, si quidquam secus, super his, a quovis, auctoritate 
qualibet, scienter sive ignoranter attentari contigerit. 

Datum Romae, apud Sanctum Petrum, sub anulo Piscatoris, die 
XXVII mensis Ianuarii, anno MCMLXI, Pontificatus Nostri tertio. 


D. Card. TARDINI 
a publicis Ecclesiae negotiis 


II 


Titulo ac privilegiis Basilicae Minoris ecclesia Sancti Pauli Apostoli Bono- 
niae decoratur. 


IOANNES PP. XXIII 


Ad perpetuam rei memoriam. — Bononiae in urbe florentissima tem- 
plum surgit paroeciale Sancto Paulo Apostolo dicatum, quod mole, 
structurae genere artisque operibus ita commendatur, ut in praecipuis 
ecclesiis, quae ibi sunt, locum obtineat. Quod ab Ambrosio Mazenta, 
Clericorum Regularium Sancti Pauli, Barnabitarum sodale, inter annos 
MDCVI et MDCXI eleganti manu aedificatum est, ea mente, ut in ipsa urbe 
Bononia, ubi anno MDXXXIII idem Ordo a Clemente Pp. VII, Decessore 
Nostro, erat probatus, Doctoris gentium honori monumentum erigere- 
tur spectabile, et anno MDCCXLII a Legato Benedicti Pp. XIV, item 
Decessoris Nostri, sollemni ritu consecratum. Non est quin admiratur 
imagines summa colorum venustate depictas, opera scilicet artificum 
non obscuri nominis, veluti Alexandri Algardi, qui Sancti Pauli marty- 
rium luculenter effinxit, Ludovici Carracci, Ioannis Francisci Barbieri, 
« Guercino » vulgo nuncupati. Est autem in maxima huius templi laude 
ponendum, quod religionis sedes est insignis, quippe in qua sacra soleant 
eo, quo par est, cum decore celebrari et pietas erga Beatam Mariam Vir- 
ginem Lapurdensem impensissime colatur. Praeterea Sanctorum Cae- 
litum reliquiis affluit et supellectile vasisque, divinis ritibus aptis iisque 
admodum pretiosis. Cum vero religiosi sodales Barnabitae, qui in eius- 
dem ecclesiae ministeriis versantur, sibi proposuissent in hac sibi com- 

missa paroecia annum Paulinum sollemnibus celebrare ob XIX revolu- 
tum saeculum ab adventu Sancti Pauli in Italiam, simulque ccc. exple- 
tum annum a praeclaro hoc templo perfecto divinoque cultui accommo- 
dato, Dilectus Filius Noster Iacobus Sanctae Romanae Ecclesiae Pre- 
sbyter Cardinalis Lercaro, Bononiensis Archiepiscopus, hoc consilium 
probans ex animo uberemque fructuum copiam inde exorituram confisus, 
Nos rogavit, ut laudatam Sancti Pauli ecclesiam nomine ac iure Basi- 
licae Minoris augeremus. Quibus precibus libenter auditis, Nos, e Sacrae 
Rituum Congregationis consulto, certa scientia ac matura deliberatione 
Nostra, deque Apostolicae potestatis plenitudine, harum Litterarum vi 
perpetuumque in modum, ecclesiam, Deo in honorem Sancti Pauli Apo- 
stoli Bononiae consecratam, titulo ac dignitate Basilicae Minoris affi- 
cimus et decoramus, omnibus adiectis iuribus ac privilegiis, quae tem- 
plis eodem nomine insignibus rite competunt. Contrariis quibusvis non 
obstantibus. Haec edicimus, statuimus, decernentes praesentes Litteras 
firmas, validas atque efficaces iugiter exstare ac permanere; suosque 
plenos atque integros effectus sortiri et obtinere ; illisque, ad quos spec- 
tant seu spectare poterunt, nunc et in posterum plenissime suffragari ; 
sicque rite iudicandum esse ac definiendum ; irritumque ex nunc et inane 
fieri, si quidquam secus, super his, a quovis, auctoritate qualibet, scien- 
ter sive ignoranter attentari contigerit. 

Datum Romae, apud Sanctum Petrum, sub anulo Piscatoris, die 
XXVII mensis Ianuarii, anno MCMLXI, Pontificatus Nostri tertio. 


D. Card. TARDINI 
a publicis Ecclesiae negotiis 


Ill 
Titulus ac privilegia Basilicae Minoris cathedrali ecclesiae Sarsinatensi 
conferuntur. 
IOANNES PP. XXIII 
Ad perpetuam rei memoriam. — Templum princeps Sarsinatense, 


Deiparae Virgini ab Angelo salutatae et Sancto Vicinio sacrum, anti- 
quitate insigne est ac nobile, quippe quod a saeculo Ix repetatur, struc- 
turae genere, utpote basilicae exhibens formam, atque religione, cum 
ibi corpus eiusdem Sancti Vicinii, primi Episcopi, pia fidelium alacri- 
tate, qui aliunde etiam eo se conferunt, excolatur, et sacra a frequenti 
clero soleant fieri eo cum decore, qui cathedralem ecclesiam decet. Hoc 

vero templum, egregium propter partium cohaerentiam, columnis et 
arcubus pulcherrimum, ea aetate, qua architectandi ornandique ratio, 
quam «barocam » appellant, invaluit, ita immutatum est, ut prior 
species obsolesceret. Tamen studio et industria Venerabilis Fratris Ca- 
roli Bandini, Sarsinatensis Episcopi, sumptu non modico atque etiam 
adiutrice opera civilium potestatum, omnium votum demum proximis 
hisce annis impletum est, scilicet ut templum ad pristinam revoca- 
retur venustatem. Preces igitur Canonicorum quoque Collegii, cetero- 
rum sacerdotum populique fidelis significans, idem Antistes sacrorum 
Nos rogavit, ut ecclesiam cathedralem, quae supra dicta est, Basilicae 
Minoris nomine ac iure honestaremus. Quibus precibus libenti animo 
concedentes, Nos, e Sacrae Rituum Congregationis consulto, certa scien- 
tia ac matura deliberatione Nostra deque Apostolicae potestatis pleni- 
tudine, harum Litterarum vi perpetuumque in modum Sarsinatensem 
cathedralem ecclesiam, Deo in honorem Beatae Mariae Virginis ab An- 
gelo salutatae et Sancti Vicinii consecratam, ad dignitatem Basilicae 
Minoris evehimus, omnibus adiectis iuribus et privilegiis, quae templis 
eodem titulo insignibus rite competunt. Contrariis quibusvis non ob- 
stantibus. Haec edicimus, statuimus, decernentes praesentes Litteras 
firmas, validas atque efficaces iugiter exstare ac permanere; suosque 
plenos atque integros effectus sortiri et obtinere; illisque, ad quos spec- 
tant seu spectare poterunt, nunc et in posterum plenissime suffragari ; 
sicque rite iudicandum esse ac definiendum: irritumque ex nunc et 
inane fieri, si quidquam secus, super his, a quovis, auctoritate qualibet, 
scienter sive ignoranter attentari contigerit. 

Datum Romae, apud Sanctum Petrum, sub anulo Piscatoris, die 
XXVII mensis Ianuarii, anno MCMLXI, Pontificatus Nostri tertio. 


D. Card. TARDINI 
a publicis Ecclesiae negotiis 


IV 


Titulo ac privilegiis Basilicae Minoris cathedralis ecclesia Tolentina hone- 


statur. 
IOANNES PP. XXIII 


Ad perpetuam rei memoriam. — Urbis Tolentini templum princeps 
ob antiquitatem eximiam, egregia, quibus ornatur, opera artificiosa et 
religionem, qua praecellit, merito dilaudatur. Haec enim ecclesia, San- 
cto Catervo Martyri olim dicata, a pervetusta repetitur aetate estque 

adeo a maioribus traditae pietatis monumentum quoddam singulare. 
Qui ibi asservatur, sarcophagus, prioribus aevi christiani saeculis ad- 
scribendus, documento est Sanctam Septimiam ibi sacram aedem per- 
fecisse. Post urbem turbulentis illis temporibus, quibus barbari in Ita- 
liam invadebant, eversam, templum, anno scilicet DLXXXXVIIII, com- 
missum esse perhibetur monachis ex Ordine Sancti Benedicti; anno 
deinde MccLYI ad artis Gothicae rationem refectum, a Iulio Pp. II, 
Decessore Nostro, creditum est Canonicis Regularibus Lateranensibus, 
qui usque ad annum MDCCCXIX ibi manserunt, quo Canonicorum Col- 
legio Tolentino fuit attributum. Quae nunc conspicitur, ecclesia anno 
MpcccXxXxX est restituta, cum dioecesim Sanctus Vincentius Strambi 
sacra regeret potestate, et ab eius in munere successore consecrata anno 
MDCCCXXIX, addito titulo Beatae Mariae Virginis in Caelum Assump- 
tae.Est autem structurae artisque genere insignis, quod praestantium 
veterum hominum architectandi ornandique rationem imitatur, et per- 
pulchris operibus illustris, in quibus imagines sunt memorandae, quas 
Bernardinus Betti, vulgari cognomento « Pinturicchio ») appellatus, in 
parietibus et camera udo illitis coloribus depinxit. Propter has igitur, 
quibus celebratur, laudes templum publicis Nationis Italicae monu- 
mentis est merito accensitum. Venerationi autem Christifidelium ibi 
proposita sunt corpora Sanctorum Catervi, Septimiae et Bassae, sarco- 
phago inclusa, qui omnium consensu probatur. Praeterea ritus divini a 
Collegio Canonicorum recte peraguntur neque deest sacra supellex pre- 
tiosa atque exculta. Quibus omnibus permotus, Venerabilis Frater Sil- 
vius Cassulo, Maceratensis et Tolentinus Episcopus, qui preces etiam 
Tolentini Canonicorum Collegii Nobis significavit, preces ad nos ad- 
movit, ut templum praedictum Basilicae Minoris nomine ac iure dona- 
remus. Quae vota libenti animo implentes, Nos, e Sacrae Rituum Con- 
gregationis consulto, certa scientia ac matura deliberatione Nostra de- 
que Apostolicae potestatis plenitudine, harum Litterarum vi perpetuum- 
que in modum cathedralem eiusdem Tolentinae dioecesis ecclesiam, Deo 
in honorem Beatae Mariae Virginis in Caelum Assumptae et Sancti Ca- 
tervi Martyris consecratam, ad dignitatem Basilicae Minoris evehimus, 
omnibus adiectis iuribus ac privilegiis, quae sacris aedibus eodem nomine 
honestatis rite competunt. Contrariis quibusvis non obstantibus. Haec 
edicimus, statuimus, decernentes praesentes Litteras firmas, validas 
atque efficaces iugiter exstare ac permanere; suosque plenos atque inte- 
gros effectus sortiri et obtinere ; illisque, ad quos spectant seu spectare 
poterunt, nunc et in posterum plenissime suffragari; sicque rite iudican- 

dum esse ac definiendum ; irritumque ex nunc et inane fieri, si quidquam 
secus, super his, a quovis, auctoritate qualibet, scienter sive ignoranter 
attentari contigerit. 

Datum Romae, apud Sanctum Petrum, sub anulo Piscatoris, die 
XXVII mensis Ianuarii, anno MCMLXI, Pontificatus Nostri tertio. 


Titulo ac privilegiis Basilicae Minoris ecclesia Sancti Dominici in urbe 


Perusia insignitur. 


IOANNES PP. XXIII 


Ad perpetuam rei memoriam. — Urbis Perusiae ornamentum sin- 
gulare esse cognoscitur templum Sancto Dominico sacrum, egregium 
scilicet monumentum religionis artisque opus. Cuius aedificatio est 
quidem anno MCCCIV incohata, tamen in multum tempus producta, quan- 
doquidem solum anno MCCCCLIX evenit, ut a Pio Pp. II, Decessore Nostro, 
consecraretur atque ita divinus cultus ibidem institueretur. Diuturno 
vero hoc temporis spatio amplissima moles evasit, cuius cameram 
praealtae pilae latericiae sustinebant. Cui operi nobili deinde gravia 
illata sunt damna tormentis bellicis aliisque rebus adversis; ad quae 
sarcienda iterum iterumque studium contulere artifices, quos inter me- 
morandus est Carolus Maderno, qui interiorem partem refecit ad archi- 
tectandi ornandique rationem, aetatis suae propriam. Nunc vero, auxi- 
lio etiam civilium auctoritatum, quae publicis praesunt monumentis, 
non modico cum labore et industria templum est denuo restitutum. Ha- 
bent ibi admirationem imagines pictae venuste, signa affabre sculpta, 
fenestra raro artificio distincta, scamna chori, opere vermiculato insi- 
gnia, sacra supellex pretiosa. Est autem imprimis prae Nobis ferendum 
religionem ibi coli studiose, quippe cum imago Beatae Mariae Virginis 
«a Voto », quae appellatur, Perusinorum Christifidelium animos vehe- 
menter ad se convertat eorumque exacuat pietatem, et Dominiciani So- 
dales, quibus est ecclesia credita, divinorum rituum splendori diligen- 
ter consulant. Volens autem laudatum hoc studium religionis ipsiusque 
templi decorem augere, Venerabilis Frater Raphaél Baratta, Archiepi- 
scopus Perusinus, precibus quoque obsecundans Sodalium ex Ordine 
Fratrum Praedicatorum, quos diximus, Nos rogavit, ut praeclarae huic 
ecclesiae nomen et ius Basilicae Minoris pro Nostra benignitate conce- 
deremus. Quae vota libenti animo explentes, Nos, e Sacrae Rituum 
Congregationis consulto, certa scientia ac matura deliberatione Nostra 

deque Apostolicae potestatis plenitudine, harum Litterarum vi perpe- 
tuumque in modum ecclesiam Deo in honorem Sancti Dominici, Confes- 
soris, in urbe Perusia consecratam, ad dignitatem Basilicae Minoris 
evehimus, omnibus adiectis iuribus ac privilegiis, quae templis eodem 
nomine decoratis rite competunt. Contrariis quibusvis nihil obstantibus. 
Haec edicimus, statuimus, decernentes praesentes Litteras firmas, va- 
lidas atque efficaces iugiter exstare ac permanere; suosque plenos atque 
integros effectus sortiri et obtinere; illisque, ad quos spectant seu spec- 
tare poterunt, nunc et in posterum plenissime suffragari; sicque rite 
iudicandum esse ac definiendum ; irritumque ex nunc et inane fieri, si 
quidquam secus, super his, a quovis, auctoritate qualibet, scienter sive 
ignoranter attentari contigerit. 

Datum Romae, apud Sanctum Petrum, sub anulo Piscatoris, die 111 
mensis Februarii, anno MCMLXI, Pontificatus Nostri tertio. 


D. Card. TARDINI 
a publicis Ecclesiae negotiis 


EPISTULAE 
I 


Ad Exe.mum P. D. Iosephum Beran, Archiepiscopum Pragensem, quinqua- 


gesimo eius Sacerdotii vertente natali. 
IOANNES PP. XXIII 


Venerabilis Frater, salutem et Apostolicam Benedictionem. — Tuus 
quinquagesimus sacerdotii natalis postularet sane, ut tibi summa cum 
laetitia gratulationes et bene ominantis animi sensum promeremus, At, 
pro dolor, status diuturni coacti otii, in quo versaris, maestaeque rele- 
gationis, quam iam diu pateris, a Nobis id poscit, ut te maerentem 
solemur, te adflictum erigamus. Consolatoria autem verba, quae te, Ve- 
nerabilis Frater, addecent, ex Evangelio sumimus: « Beati, qui perse- 
cutionem patiuntur propter iustitiam, quoniam ipsorum est regnum 
caelorum ... Gaudete et exsultate, quoniam merces vestra copiosa est 
in caelis ».* 

Ad te ire vellemus! Acerbae Nobis aegritudini est, quod una cum 
filiis tuis praesentes non possumus anniversariam sacerdotii tui memo- 
riam celebrare, res a te gestas replicando atque in lumine ponendo 


» Matth., 5, 10, 12. 

sacerdotii tui longum operosumque decursum, quo elabente, populo tuo 
virtutis exemplis praeluxisti. 

Novimus fidei studium, alacritatem ingenii, navitatis sollertiam, 
quibus, caelesti iuvante ope, tam diuturni in sacro ministerio exercendo 
temporis spatia piae operae fructu et meritis tibi ditasti. Primum in 
urbe Praga religionis doctor fuisti in litterario ludo magistris insti- 
tuendis ; tum in altiorum disciplinarum magisterio pastoralis theologiae 
disciplinam tradidisti; postea Seminarii Maioris moderator effectus, 
ad iuventutis mentes moresque conformanda et ad bonam spem Eccle- 
siae complendam sacerdotum parando cohortes diligentiam viresque 
contulisti. Postremo vero flagrante bello, ut officii conscientia poscebat, 
ut allevarentur miseriae et animi adversis rebus adflicti christiana forti- 
tudine munirentur, intrepidus vacasti; et perpessus es dura. 

A proximo Decessore Nostro fel. rec. Pio XII ad Pragensem archie- 
piscopalem sedem evectus, quam 8S. Adalberti inclitum nomen ac ma- 
gnanima virtus decorant, nulla intermissa mora, ut lapsa restaura- 
rentur, atque bello illatae ruinae repararentur, asseruisti te strenue. At 
te in emolumentum et decus Ecclesiae et rei civilis multa et laude digna 
molientem, ii qui anteferre voluerunt iniuriam iustitiae ab episcopalibus 
aedibus amoverunt et in reconditum domicilium relegarunt, ubi, decem 
iam annos, frustra cupis ad desideratissimi custodiam gregis redire. 

Heu, quae tu sustines, acerba et aspera, consecutio quaedam sunt 
tot illarum asperitatum, in quibus tua versatur patria. 

In Cecoslovachia, ut, pro dolor, in aliis quoque regionibus, contra 
Ecclesiam iniqua rerum condicio perseverat: praeter alia, religiosae 
congregationes catholicae ac sodalitates prohibitae ; liberae scholae abo- 
litae ; catholica scripta prelo edi vetantur ; christianae institutioni omni- 
gena impedimenta obiciuntur; atheismi propalatio certa ratione et 
semper novis formis, gliscente studio, praesertim inter iuvenes, ingra- 
vescit ; plerique sacrorum Antistites in sui muneris perfunctione prae- 
pediti, aut in vincula coniecti, aut in abdita loca relegati; aeque dura 
ecclesiastici viri perpetiuntur, ex quibus multi in carcerem detrusi aut 
in exsilium missi, alii vero opificum vitam agere coguntur, ita ut sacris 
operari nequeant. 

In ista tristissima rerum condicione, in isto quod evolvitur nefasto 
consilio, ut ex credentium animis fides eradicetur, vehementer maere- 
mus, quod, quinquagesimo vertente sacerdotii tui natali, Nobis non 
licet paternae vocis ad te sonum mittere, verba, paterni solacii et ominis 
nuntia, directo tibi destinare. 

Quidquid est, bene gestarum rerum conscientia te erigat : non culpa, 
sed virtus te prostravit; nec inania et fructu arida erunt inoperosa 
silentia, quibus celaris, iniuria, quam pateris, inmerita poena, qua 
mulcaris. In sinu terrae marcescens frumenti granum edet aristam, 
auream maturabit messem. 

Cum id non detur, ut Nos ipsi te adeamus et una cum filiis tuis 
afferamus tibi sertum votorum et laetitiae sanctae, supplici prece invo- 
camus beatissimos Sanctos Caelites, quos ista pernobilis christiana regio 
et veneranda Pragensis archidioecesis pepererunt, S. Ludmillam, 8. Ven- 
ceslaum, S. Adalbertum, S. Procopium, S. Ioannem Nepomucenum, 
ut festivo te hilarent occursu atque gratulabundi circumstent. 

Quod ad Nos attinet, benevolenti animo te prosequimur Deumque 
adsidua prece oramus, ut qui est « pater misericordiarum, et Deus totius 
consolationis »,? gratiae supernae praesidio te communiat, te recreet, 
ad tranquillae pacis usuram te post procellas et certamina servet. 

Quorum caelestium munerum auspicem tibi, Venerabilis Frater, 
atque clero et christifidelibus Pragensis archidioecesis, necnon univer- 
sae Cecoslovachiae, paternae voluntatis testem et ad celsiora asse- 
quenda incitamentum, Apostolicam Benedictionem perlibenter imper- 
timus. 

Datum Romae, apud Sanctum Petrum, die XXX mensis Maii, anno 
MCMLXI, Pontificatus Nostri tertio. 


IOANNES PP. XXIII 


II 


Ad Rev.mum D. Anselmum Albareda, Abbatem O. S. B., Apostolicae Biblio- 
thecae Praefectum, quinto et vicesimo exeunte anno ex quo eo munere fungi 


coepit. 


IOANNES PP. XXIII 


Quinque implenti lustra, ex quo a fel. rec. Decessore Nostro Pio XI 
Apostolicae Bibliothecae Praefectus creatus es, tibi, dilecte fili, cupimus 
grati et bene ominantis animi Nostri sensum proferre. 

Institutum moremque secutus eorum, qui antea in officiosa tibi concre- 
dita provincia elaborarunt, Ioannis Mercati et Eugenii Tisserant, Sacro 
Purpuratorum Patrum Collegio postea ascitorum, diligentia, usu et ex- 
perientia rerum, sollertia spectabilis, tibi non pepercisti, ut evigilanti 


* 2 Cor. 1, 3. 

custodiae, honori et incremento Bibliothecae istiusmodi prospiceres. Nam 
in eius moderatione, in eius amplificatione et ornatu, in novae supellec- 
tilis provisu tua versata est cura et, quod potissimum est, in ubertim 
prosequendas doctorum voluminum editiones incubuisti, ut istine chri- 
stianae humanitatis cultus lumen longe lateque erumperet. Nos qui re- 
moto iam tempore Bibliothecam istam frequentare consuevimus, ut 
historicis indagationibus Nos daremus, atque ideo cum ea familiariter 
diu usi sumus, recens cum sedem eius invisimus animum suaviter moveri 
sensimus tum ob veterum rerum recordationem, tum ob praeclara, quae 
istic ad rem deducta sunt, ad cognitiones pervie et facile hauriendas 
utilissima. 

Ex ipsa egregie impensa sollicitudine tua suave enascitur solacium 
eique aptatur puris purum optabile praemium. 

Quid dulcius procul a strepente et illecebroso saeculo sapientum 
templa serena habitare, et ex tot disciplinarum et artium amplissimo 
thesauro pretiosiorem auro multigenam libare sapientiam? 

Quod diu igitur peragis, integra virtute et confirmatis viribus pro- 
sequere: meditatione et lectione adsidua Christi bibliothecam pectus 
tuum redde;' virtutisque cultor, et regulae Sancti Benedicti legiferi 
Patris tui, quam pio studio collustrasti, ad celsiora usque validum 
gressum affer. 

Hae imo e pectore ominati tibi, dilecte fili, et universis, qui adiutores 
tui in Vaticana Bibliotheca officia persolvunt, Apostolicam Benedictio- 
nem impertimus. 

Ex Aedibus Vaticanis, die X11 mensis Iunii anno MCMLXI. 


IOANNES PP. XXIII 


III 


Ad Em.mum P. D. Eugenium S. R. E. Cardinalem Tisserant, Episcopum 
Ostiensem, Portuensem et S. Rufinae, quinque lustra implentem ex quo 


Sacra Romana honestatus est Purpura. 


IOANNES PP. XXIII 


Venerabilis Frater Noster, salutem et Apostolicam Benedictionem. — 
Hoc mense quinque conduntur lustra, ex quo fel. rec. Decessor Noster 
Pius XI te Sacra Romana Purpura decoravit, amplissimum honorem 


' Cfr. S. Hieronymus, Epist. LX, Migne P. L. XXII, 595. 

tribuens meritis, quae elegantia exquisitae doctrinae et diligentia ope- 
rae, praesertim ut Apostolicae Bibliothecae Praefectus, tibi compa- 
raveras. 

Quam fauste redeuntem anniversariam memoriam nolumus silentio 
praeterire, quin tibi, Venerabilis Frater Noster, gratulationes et salu- 
tares adprecationes promamus. Hoc autem perlibenter facimus, cum 
magni aestimemus reconditas litteras, quas colis, scientiam et copiam 
rerum, qua polles, navitates, quibus alacer ingenio et viribus vacasti et 
vacas. Nam praesertim a secretis Sacri Consilii Ecclesiae Orientali prae- 
positi et Ostiensis, Portuensis et S. Rufinae Antistes diligentiae plenam 
operam impendisti. 

Scitu fuit Nobis iucundum percipere te hisce in adiunctis rerum in 
Gallicae Academiae sodalium numerum asciri, quod quidem honoris 
fastigium famam et existimationem praeclaram assecutis raro tribui 
solet. Gaudemus Nobis, gratulamur tibi, gratulamur Patrum Purpura- 
torum Collegio, cui primus antistas, et Patriae tuae, cui arcto vinculo 
recordationis et affectus devinciri Nos sentimus. 

Laudata virtus ut matutino rore generosa arbor aspersa crescere 
consuevit. Id tibi ominamur et cupimus, ut, de insignibus conlatis 
tibi beneficiis Deo gratias persolvens, sincerae fidei studio, sapientia, 
bonorum inceptorum utilitate, omni decore et ornamento animi magis 
magisque crescas, et nova tibi merita adicias usque locupletiora. 

Divinorum autem munerum auspicem tibi, Venerabilis Frater No- 
ster, Apostolicam Benedictionem peramanter impertimus. 

Datum Romae, apud Sanctum Petrum, die Xv mensis Iunii, anno 
MCMLXI, Pontificatus Nostri tertio. 


IOANNES PP. XXIII 


IV 


Ad Exe.mum P. D. Martinum Ioannem O’Connor, Archiepiscopum titulo 
Laodicenum in Syria, Pontificii Consilii Rei Cinematographicae, Radiopho- 
nicae ac Televisificae praepositi Praesidem, quinto et vicesimo vertente 
anno, ex quo Pius Pp. XI Litteras Encyclicas « Vigilanti cura » edidit. 


IOANNES PP. XXIII 


Venerabilis Frater, salutem et Apostolicam Benedictionem. — No- 
stra Patris et Pastoris sollicitudo iam ab inito Summo Pontificatu ad 
graves eas quaestiones sive sociales, sive morales, sive religiosas, ut opor- 

tuit, spectavit, quae catholicis hominibus exsisterent e progressis machi- 
nalibus et liberalibus artibus, ad recentissimas rationes vocum imagi- 
numque communicandarum aptatis et fictis ;' hominesque universos, qui 
vel pro praecipuo munere suo in huiusmodi versarentur rebus, vel in 
civitate principes agerent, cunctosque generatim christifideles officiorum 
commonefecimus, quae ex processibus huius generis in eos redundarent. 

Sed hodie peculiari quodam eventu movemur ad salutaria nonnulla 
ingeminanda monita de usu machinae iHius summopere allicientis, quam 
cinematographeum vocant. Hisce enim diebus quintus supra vicesimum 
completur annus, postqguam Decessor Noster fel. rec. Pius XI ad Epi- 
scopos Foederatarum Americae Septemtrionalis Civitatum Encyclicam 
eam Epistulam dedit, quae a verbis incipit Vigilanti cura,? quaeque de re 
cinematographica est. 

Atque primum omnium animo gratissimo prosequimur huius Deces- 
soris Nostri memoriam, qui, cum pro amplitudine mentis suae reperta 
omnia ab homine praeclare intellegeret, non modo exposuit utilitates, 
quas inventum hoc afferret, sed diligenter etiam admonuit de periculis, 
quae ex eo nascerentur, nisi in singularis hominis perfectionem, in totius- 
que humanae consortionis germanas commoditates verteretur. 

Catholicam enim Ecclesiam, utpote quae, licet perenni floreat iuventa, 
rerum tamen prudentia vetere et excellenti praedita sit, non praeterit 
profecto quos fructus cinematographicum inventum praebere possit ho- 
mini, cuius natura animi corporisque relaxationem identidem postulat ; 
et quod cotidianae occupationibus vitae exercetur, et quod novas num- 
quam non appetit notitias suique humanitatis cultus incrementum. 
Eodem tamen tempore Apostolica haec Sedes animadvertit quae discri- 
mina confici possint sive universae hominum societati, sive singulis 
hominibus sive potissimum adulescentibus ex taeniolis illis cinematogra- 
phicis. Nam quandoque id scaenae genus: ut cupidinum ... libidinumque 
laudes efferunt, ita vitiorum occasionem praebent ; iuvenes e recto itinere 
transversos agunt; ducendae vitae rationem fucata lucis specie propo- 
nunt, capessendae perfectionis consilia infuscant atque debilitant; 


’ Cfr. Epist. ab Eminentissimo Cardinali a publicis Ecclesiae negotiis, die 4 Novem- 
bris anno 1958, datam ad Praesidem Consilii rei cinematographicae radiophonicae ac 
televisificae praepositi; Litteras Boni Pastoris Motu proprio datas die 22 mensis Fe- 
bruarii anno 1959, A. A. S. LI, 1959, pp. 188-187; Litt. Encycl. Ad Petri Cathedram, 
datas die 29 mensis Iunii, anno 1959, A. A. S. LI, pp. 500-501. 

? Cfr. A. A. S. XXVIII, 1936, pp. 249-263. 

castum denique amorem, matrimonii sanctitatem, atque intimas dome- 
stici convictus necessitudines restinguunt.® 

Verumtamen Ecclesia mater hactenus satis non habuit ostendere 
quid in hoc rerum genere accideret ; sed labores etiam et conatus eorum 
adiuvit, incitavit, coetuum, quibus esset propositum, ut qui spectacula 
eadem pararent, morum vererentur disciplinam.* Cumque Apostolica 
haec Sedes haberet plane perspectum, privatorum hominum posse 
quandoque studium languere.* Coetus constituendos ea de causa curavit, 
ut, cum in singula quaque natione, tum in omnibus universe civitati- 
bus, in huiusmodi coepta inspicerent ;* cum eadem Apostolica Sedes eo 
semper spectaverit, ut christianae religionis quasi fermentum iniceretur 
in hane spectaculorum provinciam, quae, licet difficultates facesseret 
et discrimina, spem tamen etiam ostentaret non mediocris utilitatis.’ 

Quibus Coetibus Decessor Noster f. r. Pius XII praefecit Pontifi- 
cium Consilium rei cinematographicae ac televisificae praepositum,‘* 
cui Tu, Venerabilis Frater, tanto studio tantaque prudentia praees, 
cuiusque Nosmetipsi et novam suppeditavimus supellectilem et munera 
amplificavimus.° 

Non est sane incompertum Nobis, per horum viginti quinque anno- 
rum spatium, et multos egregios viros, et varios Coetus in unaquaque 
natione rei cinematographicae cognoscendae conditos, et maxime Consi- 
lium Catholicum eidem rei apud omnes nationes moderandae, praeclaram 
impendisse operam ut, quantum fieri posset, huius exempli spectacula 
perficerentur, ad morum, ad humanitatis, ad eruditionis rationem quod 
attineret ; factum tamen esse non semel, ut, vel ob alicuius loci vel ob 
omnium simul locorum adiuncta, conatuum eorum sane laudandorum 
exitus diu non tenerent. 

Haud equidem ignoramus, mala erroresque, quibus haec nostra laborat 
aetas, pro dolor, ipsam cinematographicam artem inficere; ex qua qui- 
dem non solum ad pravos mores et ad lubrica vitia illecebrae, iuveni- 
libus praesertim animis, haud raro oriuntur, verum etiam quandoque 


Tbid. pp. 255-256. 

‘ Cfr. ibid. p. 252. 

5 Cfr. Orationem a Pio XII P. M. habitam de taeniolarum cinematographicarum 
genere summo; A. A. S. XLVII, 1955, p. 506). 

®° Cfr. Encycl. Litt. Vigilanti cura, 1. c., pp. 261-263. 

’ Cfr. Litt. Encycl. Miranda prorsus; A. A. S. XXXXIX, 1957, pp. 783 et 804-805. 

* Cfr. Litt. Encycl. Miranda prorsus, 1. c. pp. 768 et 805. 

* Cfr. Motu proprio Boni Pastoris, 1. c. p. 185. 

insidiae struuntur sanctissimis religionis officiis, quibus sublatis, ipsa 
humanae consortionis fundamenta labant. 

Nihilominus in praesens cernere etiam est, cinematographica spec- 
tacula, etsi iuvenes plurimum alliciant, non tamen eorum tempus et 
vires totas absorbere, cum eorum plurimi ad nobilia gymnica certamina 
et ad multiplices optimarum artium formas cotidie magis animum inten- 
dant. Quin immo, ex quibusdam coetibus, in quibus taeniolae cinema- 
tographicae ostentantur de iisque publicae ineuntur disceptationes, 
manifesto patet, in dies magis contendi, ut haec ars, quae plurimum ad 
perniciem valet, eadem ad animi culturam educationemque una cum 
honesta delectatione adhiberi possit. 

Quas res Nobiscum recogitantes, quae tantopere sollicitum tenent 
paternum animum Nostrum, facere non possumus, quin te enixe adhor- 
temur, Venerabilis Frater, ut omni ope laudandos eos Nostrorum dilec- 
tissimorum filiorum nisus confirmare pergas, qui salubri christianae 
religionis afflatu cinematographicam artem informare contendunt, ab 
eaque arcere student spectacula, quae bonis moribus detrimentum af- 
ferant; quos quidem filios probe novimus eo honestatis sensu perduci, 
qui suam vim suumque robur ex immutabilibus divinae legis principiis 
haurit, atque ad reprobandum fronte non pavida impellit, quidquid ab 
eiusdem divinae legis normis discedit. 

Siquidem gravis momenti causa agitur, utpote quae spectet ad chri- 
stifideles plenius edocendos atque educandos, in eorumque mentes rectas 
iniciendas opiniones; ita quidem ut iidem christiana ratione cinemato- 
graphica spectacula sibi deligant, ac fidenti obsequentique animo iis 
iudiciis obtemperent, quae de eorumdem spectaculorum honestate in 
vulgus edunt probati viri, qui ab ecclesiastica auctoritate in sua cuiusque 
natione Officiis, quae ad rem pertinent, praepositi sunt. 

Ac praeterea catholici viri agendo studiaque promovendo actuosiore 
usque navitate in disciplinas incumbant, quae humani animi investi- 
gationem attingunt, itemque educandi artem, rem criticam, rationem 
venustatis recte intellegendae, quoad quaestiones quae e cinematogra- 
phica arte nascuntur ; quae omnia requiri necessario videntur, ut catho- 
licae religionis vis quam primum ac proxime ipsa cinematographica 
spectacula pertingat. 


Quos uberes salutaresque fructus ediderunt sive viginti abhine annos 
Epistula Encyclica Vigilanti cura, sive recentiore tempore Litterae En- 
cyclicae Miranda prorsus, iidem Nos ad spem bonam adducunt, fore ut 

adhortationibus quoque hisce Nostris christifideles omnes alacres liben- 
tique animo respondeant. 

Quae ut feliciter contingant, Tibi, Venerabilis Frater, omnibus qui 
Pontificio Consilio, cui praees, addicti sunt, itemque sacris Pastoribus 
iisque universis qui providum huiusmodi laborem moderantur, Aposto- 
licam Benedictionem, caelestium gratiarum conciliatricem, peramanter 
in Domino impertimus. 

Datum Romae, apud Sanctum Petrum, die XXIX mensis Iunii, in 
festo SS. Apostolorum Petri et Pauli, anno MCMLXI, Pontificatus Nostri 
tertio. 

IOANNES PP. XXIII 


ALLOCUTIONES 


I 


Eminentissimis Patribus, Excellentissimis Praesulibus ceterisque Membris 
Commissionis Centralis Concilio Qecumenico Vaticano altero parando, ad 


inaugurandos coetus, quibus eadem Commissio suos aggressa est labores.* 


Congregatos Vos, Venerabiles Fratres ac dilecti filii, in hac Palatii 
Apostolici aula laetissimo salutamus animo, ubi preces adhuc resonare 
videntur, quae in novendiali Pentecostes supplicatione ubique terrarum 
Nobiscum Spiritui Sancto admotae sunt, ut caelestium gratiarum in eos 
praesertim copiam effunderet, qui, Concilio Oecumenico Vaticano altero 
parando, sedulam operam navant. 

Lectissimam coronam conspicientes vestram, in qua tot praestant ex 
omni terrarum orbis regione profecti viri — scilicet Venerabiles Fratres 
Nostri Sanctae Romanae Ecclesiae Cardinales, Episcopi ac Praelati, 
Moderatores tum veterum tum recentiorum Religiosorum Ordinum, qui 
aeque de Ecclesia tam bene merentur — in prosperioris sane exitus 
eventusque spem adducimur. 

Providentissimus Deus dedit Nobis, germinans tam cito, tam provide, 
illud conspicere semen, quod humili sed fidentissimo animo in corde 
sevimus Venerabilium Fratrum Cardinalium, cum eos die vicesimo 
quinto ianuarii anno millesimo nongentesimo quinquagesimo nono apud 
Basilicam Ostiensem arcessivimus, eisque primum de Synodo Romana, 


* Die 12 Iunii mensis a. 1961. 

de Concilio Oecumenico, deque Iuris Canonici Codice ad nostri temporis 
necessitates aptando locuti sumus. 

O vere, a Domino factum est istud et est mirabile in oculis nostris.' 

Veniet, et cito, Iuris Canonici Codicis renovandi tempus. Sed iam 
annum Romanae Synodi Constitutiones vigent: earum volumen prae 
manibus est, idemque e longinquis quoque nationibus tanto requiritur 
studio, ut id denuo imprimi opus sit. Maxima demum, éaque comis et 
serena, est Concilii expectatio, non modo a dilectis Filiis Nostris, sed 
etiam ab his, qui extra Ecclesiae saepta degunt. Quod quidem haud me- 
diocrem animi tranquillitatem parit et ad laborem prosequendum Nos 
confirmat. 

Interea in quindecim tomos iam egregie collecta exstant cum Episco- 
porum et Praelatorum vota, tum monita Dicasteriorum Romanae Curiae, 
tum denique studiorum Universitatum sententias. Ex hac copiosa mate- 
ria, illa doctrinae disciplinaeque ecclesiasticae capita depromuntur, quae 
Commissiones studio subiciant. In hoc studium qua navitate, sedulitate 
et consilio Commissiones et Secretariatus, a Nobis instituti, incumbant, 
Nos Ipsi, cum coetibus quibusdam interessemus, explorare potuimus. 

Nunc, benedicentes Domino, novum ardui itineris gradum conscen- 
dimus. 

Commissio Centralis, quae ceteris amplior exstat et gravior, hodie 
suos aggreditur labores, postquam eiusdem Secretaria inde ab initio 
prompte expediteque operam praestitit. 

Quilibet coetus eo uberiores fructus reddit, quo magis disposite 
ipsius labores perficiuntur. Hanc propter causam vos, Venerabiles 
Fratres et dilecti Filii, eas res nunc attente investigatis, quae convo- 
cationém, progressum et ordinem futurorum conciliarium conventuum 
respiciunt. Vestros hos primos coetus alii sane subsequentur, ut ea per- 
pendantur schemata quae a singulis Commissionibus parata sunt. 

Perdifficilis labor certe vos manet, in quo manifestum erit qua sa- 
pientia, qua doctrina et prudentia, quo demum rerum hominumque usu 
donaverit vos Dominus. 

Vocati vos estis ut magis participes sitis Nostrae sollicitudinis in 
felicem deproperandum tanti operis exitum. Quamobrem voluimus, iam 
inde ab hoc primo coetu, verba vobis facere Nostramque impertiri bene- 
dictionem, quae divinum conciliet auxilium. 


Pe. 11%, 2. 

Cum vosmet circa Nos videamus, longius prospicimus in Ecclesiam 
universam, quae vos exhibet electos humilis Successoris Petri adiutores, 
quaeque sua vota et optata vobis fidenter committit. Hic igitur conven- 
tus magnas portendit spes, quae Nostro pariter ac vestro, id certum 
habemus, insident animo. 

Re quidem vera Concilii est indelebilia vestigia in rebus Ecclesiae 
relinquere. Id prorsus factum est per iam celebrata Concilia, illa dici- 
mus viginti veluti sidera, quorum lumine sancta splendet Ecclesia, quo- 
rum autem opera et efficacitate doctrinae integritas, morum sanctitas, 
fidelium pietas, ecclesiastica disciplina, missionalis impulsus magnis 
aucta sunt incrementis. 

Editis Conciliorum Oecumenicorum decretis, veluti ex sacro quodam 
germine, praeclara, variis temporibus, floruerunt incepta. Concilium 
Lateranense quartum, ut exemplum afferamus, rem Ecclesiae ita tem- 
peravit ut evangelii nuntius in eas iterum regiones ferretur in quas 
haeresis perniciem erroremque invexerat. Concilium Tridentinum, no- 
stris propinquius temporibus, Nobis idcirco magis notum, instituta 
plurima exceperunt cum caritati fovendae, tum tuendae doctrinae, tum 
clericis ad sanctiorem vitam commonendis excitandisque. 

Si facta et vices, quibus Concilia celebrata sunt, perspicue conside- 
remus, animum Nostrum ad magnam spem erigi sentimus, uberes fructus 
ex hoc etiam Concilio iure merito exspectantes, quos carpere copiosius 
poterunt, qui operam Nostram prosequentur. 

Propter hance causam supplices preces Divino Paraclito fundi in Festo 
Pentecostes mox celebrato decrevimus, neque desistemus Nostros e toto 
terrarum orbe filios ad precandum incitare, ut Dominus gratia sua hoc 
opus grande fecundet. 

Nunc vero, ut labor iam tam egregie peractus a Commissionibus 
Praeparatoriis huic Centrali Commissioni plene manifestus sit, cupimus 
ut singularum Commissionum et Secretariatuum Praesides brevem sui 
operis afferant rationem. 

Diebus qui sequentur, quaestiones expendentur de Concilio cele- 
brando, quae vestro sapienti studio subiectae sunt. 

Nobis gratissimum est coetibus hisce praeesse : at si contingat propter 
Nostra pastoralia officia eisdem adesse Nosmetipsos non posse, mode- 
randae disceptationis officium committimus Emo Cardinali Praesidi 
Commissionis vel Secretariatus, in cuius ambitu est materia quae discep- 
tanda est. 

Cum autem questiones, quae in praesentibus horum dierum coetibus 


32 - Acta, vol. III, n. 9. — 12-8-1961. 

aguntur, ad unam spectent Commissionem Centralem, discussionem mo- 
derabitur, Nobis absentibus, Emus Cardinalis ordine senior. 

Adsit Nobis suis gratiis Divinus Paraclitus, quem suppliciter exora- 
vimus: Maria exaudiat, Advocata nostra: opituletur Sanctus Ioseph, 
Ecclesiae Patronus. 


Post habitum coetum Summus Pontifex adstantes ita est allocutus: 


Hic primus Conventus Supremae Commissionis Concilii Oecumenici 
postulabat profecto auspicalia verba, quae in exordio huius coetus Nobis 
adhibere placuit. Etenim, quo sollemniora fierent laborum initia, par 
erat quidem, Nos indicare quodammodo iter, ominari fausta, incitare 
studia. 

Nunc autem trahimus verba auspicii e Romano Breviario et Missali. 
Ad memoriam redigimus Sanctos Caelites, quos hisce diebus Sacra Li- 
turgia nobis recolendos proponit; videlicet hesterna die S. Barnabam ; 
hodierna S. Leonem III Summum Pontificem, una cum S. Ioanne a 
S. Facundo et Martyribus Basilide, Cyrino, Nabore et Nazario; crastina 
S. Antonium Patavinum. 

Ex omnibus hisce Sanctis Caelitibus manat evangelicae hortationis 
monitum: Nolite timere pusillus grex, quia complacuit Patri vestro 
dare vobis regnum.? 

Ac primum animus Noster ad S. Barnabam convertitur, comitem 
S. Pauli et postea S. Ioannis Marci in apostolatu actuoso et vivido, qui 
appellatur filius consolationis,’ vir bonus et plenus Spiritu Sancto.* 

Sequitur S. Leo III, Summus Pontifex, cuius liturgicum festum 
hodie celebratur, qui se Pontificem exhibuit piissimum, mitissimum, 
singulari in Deum religione, erga proximum caritate, prudentia in rebus 
gerendis, pauperum aegrorumque parentem, Ecclesiae defensorem, divi- 
ni cultus promotorem. Eius nomen arto coniungitur nexu cum Caroli 
Magni rebus gestis, cui ipse Romani Imperii coronam detulit ; idemque 
a Lateranensi sede per viginti annos pharus exstitit christianae religionis 
christianique cultus praeclarissima. 

Una cum S. Leone III, sanctissima quoque Ioannis a S. Facundo 
memoria in Sacra Liturgia hodie recolitur ; ipsi quoque supplices admo- 
vemus preces, ut propositis Concilii Oecumenici, patrocinio suo apud 


2 Luc. 12, 32. 
5 Act. 4, 36. 
* Ibid. 11, 24. 

Deum, faveat atque obsecundet, quippe qui in terris « mirifica dissidentes 
componendi gratia decoratus » fuerit. 

Eundem, coronae instar, circumstant Romani Martyres qui via 
Aurelia passi sunt, et quorum primo S. Leo III via Merulana antiquis- 
simam basilicam, eius dicatam nomini, instauravit. 

Cras S. Antonius Patavinus celebrabitur, cuius liturgicus cultus 
videtur quodammodo prosequi et sancire universalis pietatis obsequium, 
quod christiana plebs quasi poéma exquisitissimum et dulcissimum tri- 
buit. Eius sane vita tota in alacri apostolatu exercendo fuit. 

E deprecatione horum Sanctorum Caelitum sumimus auspicium pro- 
speri exitus et eventus apparationis Concilii Oecumenici Nostri, cuius 
hodie magni ducenda praevia opera impenditur. 

Propitiant caeleste auxilium verba quae in Sacra Liturgia iterum 
iterumque personant: Nolite timere pusillus grex.° Capilli capitis vestri 
omnes numerati sunt. Nolite ergo timere: multis passeribus pluris 
estis vos.® 

Praesentis coetus haec peculiaris dos est, ut ad Ecclesiae trium- 
phantis communionem mentes nostras erigat. Sancti caelites aeterna 
fruentes gloria et pace ad nos lumina sua convertunt, itinera nostra con- 
siderant atque laeti adspiciunt crescere et amplificari operam, quam 
ipsi incoharunt in terris. 

Hoc oblectamento nobis esto in initio laborum, quibus vacamus, et 
faustum posteri temporis exhibeat auspicium. 

Haec ominati, vobis universis, qui hic adestis, Apostolicam Benedic- 
tionem superni auxilii pignus peramanter impertimus. 


II 


Ad Eminentissimos Patres Cardinales, Excellentissimos Praesules ceteraque 
Membra Commissionis Centralis Concilio Oecumenico Vaticano altero pa- 
rando, quae coetibus interfuerunt, quibus eadem Commissio suorum initium 


sumpsit laborum.* 
Venerabiles Fratres, dilecti filii! 
Progredientes leniter dies, quasi horae matutinae nitidam afferentes 


lucem, nos omnes, quotquot Oecumenico apparando Concilio pro sua 


Tuo 12, 32. 
* 12,4. 
* Die 20 Iunii mensis a. 1961. 

quisque parte sollertes vacamus, ad huiuscemodi spectabilis operis exi- 
tum, Deo opitulante, gradatim perducunt, ad quod in nomine Domini 
et caelestis gratiae quodam instinctu, aggressi sumus. 

Etenim singularum Commissionum, quas vocare consuevit, labores 
actuose feliciterque procedunt, ut Nos ipsi haud levi cum animi oblecta- 
mento saepe praesentes conspeximus. Ecce nunc Princeps Commissio, 
cui humilis Petri Successor et adest et praeest, ad finem ducta est prae- 
viorum suorum conventuum, qui tam nobili forma ac ratione superio- 
ribus diebus inaugurati sunt. 

Apta sententiarum perspicuitate summaque omnium consensione de 
iis praecipuis capitibus actum est, ad futurorum Concilii coetuum con- 
formationem atque ordinationem spectantibus, eaque omnia illustrata 
et attento studio ponderata sunt, quae suum momentum patefacient, 
cum ulteriores metas attingent. E quibus quaestionibus hic memorare 
placet, quae presse et enucleate dicta sunt de viris ad Concilium vocan- 
dis, ut magnam doctrinae disciplinaeque summam pertractent, e qua 
ipsius Concilii felix dependebit eventus; de theologis iurisque peritis 
deligendis; de normis, quae disputationibus re et usu moderabuntur ; 
de suffragiorum ratione. Quod autem ad Latinam linguam attinet, ea 
officialis sit prorsus oportet; attamen, oblata occasione, si necessitas 
poscet, etiam vulgato sermone sententiae et cogitationes exprimi et col- 
ligi poterunt. 

Haec omnia ad universae Ecclesiae utilitatem et delectationem respi- 
ciunt, et commune excitant studium. 

Hoc sane pulchrum est, hoc ad cogitandum iucundissimum : omnia 
scilicet, quae hic tot per dies considerata sunt, res sunt totius Catholicae 
Ecclesiae, quae ad omnes pertinent, quos per terrarum orbem amantis- 
simos habemus filios, eosque delectant, solantur, accendunt. 

Non tantum vos hic estis, sed universa Ecclesia exsultantibus occu- 
pata laboribus hic adest; hic maternum eius palpitat cor, quod quaerit 
salutem laetitiamque singulorum hominum et omnium gentium, e cuius 
gremio vos, quasi electa progenies, ut omnium veluti partes ageretis, 
prodiistis. 

Verum, hac alacrioris navitatis data occasione, silentio praeterire 
non possumus diuturnos labores, qui duos iam annos divite cum fructu 
progressi sunt: scilicet sacrorum Antistitum ex universo fere terrarum 
orbe collecta vota, Romanae Curiae expostulata consilia, a Catholicis 
studiorum Universitatibus sententias repetitas, quibus cleri populique 
christiani optata luculente significabantur. Ex hac gravissimae molis 

et auctoritatis materia singularum Commissionum cura sumpsit exor- 
dium, ita ut vere dici possit, in Concilio Oecumenico apparando ratio- 
nem eorum habitam esse, quae a sacerdotibus et laicis hac in re desi- 
derarentur. 

Nec minore solacio animus Noster, qui omnes christifideles paterno 
amore complectitur, affectus est — et quam suave Nobis contingit, id 
vobis familiari veluti colloquio exprimere! — cum animadvertimus 
maiore in dies studio laicorum ordines, et eorum maxime qui Sacrae 
Hierarchiae adiutricem operam navant, progredientes Commissionum 
labores prosequi, et, quod pluris est, ad aras ingeminare preces. Ad eos 
quoque ex hac Aula mens revolat Nostra, de hisce omnibus grata et 
gratulabunda, ab iisque petimus, ut inceptis laboribus eadem pietate 
eademque contentione favere pergant, neve omnino dubitent, quin ipso- 
rum optata et consilia ea qua par est benevolentia a Nobis accipiantur. 

Neque ephemeridum scriptores omittimus, qui magna semper huma- 
nitate et comitate, sed saepe non sine properatione, de Concilii actis cer- 
tiores fieri cupiunt. Dum ipsis de huiusmodi attenta sollicitudine gra- 
tias agimus, eos tamen ad secum recogitandum paterne hortamur, Oecu- 
menicam Synodum quandam non esse Academiam nec popularium le- 
gumlatorum coetum, sed potius Sacrae Hierarchiae sollemnem congres- 
sionem, quae ad Ecclesiae vitam navitatemque atque ad commune ani- 
morum bonum respiciat. Id autem, ut omnibus patet, dum studium 
movet, modestam reverentiam prudentiamque expostulat singularem. 
Oecumenici Concilii apparatio prosequitur: et ubi primi eius appare- 
bunt flores, non deficiet occasio palam faciendi clero et fidelibus, quin 
etiam et cunctarum gentium hominibus, tantum eventum attentis oculis 
prosequentibus, nuntia, quae generosorum animorum votis obsecun- 
dabunt. 


Venerabiles Fratres Nostri et dilecti filii! 


Quae verba Angelus quondam Eliae fecit, Nobis hodie hic etiam 
resonare videntur: Surge, comede, grandis enim tibi restat via.’ Novi 
enim Nos manent labores, novae res gerendae. Cum autem Commissio- 
nes et Secretariatus, qui vocantur, commissa studia resumunt, viam 
Nostram, Dei ope unice confisi, persequimur, et eo quidem consilio, quod 
iam ab initio notum fecimus: ut scilicet Oecumenica indicta Synodus 


1 3 Reg. 19, 7. 

catholicorum operum vires generose exacuat, ut eae alacriore usque 
impulsione christiano populo eiusque necessitatibus inserviant. 

Quae ut brevi oratione complectamur, Concilii rationes ad id spec- 
tant, ut cuncti cleri ordines nova sanctitate resplendeant; plebi Dei 
quam aptissime christianae doctrinae capita et praecepta tradantur ; 
adulescentuli, novella veluti germina in melioris aevi spem succrescentes, 
ad recte vivendum bene instituantur; socialis apostolatus foveantur 
opera ; atque animi missionale studium alant: illud inquimus studium, 
quo fratres et amicos omnibus et cum omnibus se demonstrent. 

Cum noster horum dierum coetus iam ad exitum vertat, Nobis vide- 
tur nonnulla hortari, quae et rei congruentia et utilia esse putamus. 

Utrumgque clerum atque christianum populum universum compel- 
lamus, ut cum Romano Pontifice cohaerentes ardenter preces fundant, 
ut Sancta Ecclesia mirabili qua nunc pollet unitate mutuaque concordia 
semper refulgeat. Cum summi momenti sit huiusmodi coeptum, ad id 
perficiendum humani nisus humanaeque vires prope deficiunt. Quam ob 
rem inopiae nostrae virtus ex alto succurrat. Oportet omnino ut suppli- 
cationes votaque assidua Spiritus Sancti lucem et robur implorent. Tum 
suscipiendis curis et laboribus, e caelestis gratiae instinctu et auxilio, 
salutaria consilia et sapientiae plenae suasiones advenient, efficaces 
operis exsecutiones deliberata consequentur. 

Universae orbis terrarum gentes Oecumenici Concilii apparationem 
attentis oculis considerant; et praesertim cum hoc ad rem deducetur, 
singula quae illic decernentur hodiernis evulgandorum nuntiorum prae- 
sidiis diffundentur. Nihil Nobis tacendum, quod animorum emolumento 
prosit. Cum vero de gravibus negotiis agendum sit, in proponendo pru- 
dentia et simplicitas eloquii eluceant; ineptae curiositates facessant ; 
acres contentiones amoveantur. 

Serene, placide, rationum lucem afferens sermo procedat, male per- 
cepta dissipans, errores vi veritatis deturbans. Ad magis profuturum 
Ecclesiae universalia optata votaque vertantur, ita ut, quantum possit, 
ea in sancta devotione tranquille consistat. 

Quid vero de fratribus nostris semper dilectis, sed ab Ecclesiae 
saeptis seiunctis? Quid de tam magna multitudine hominum, qui in 
fronte signum Christi non ferunt, nec tamen possunt non reputari 
creaturae Dei? Pro certo habetote animum Nostrum voces et officia 
eorum sincere aestimare. Etiam huius rei causa, Conciliwm speculativus 
coetus non est, sed potius corpus quoddam viventi vividaque natura, 
quod oculis conspicit, lacertis universum terrarum orbem amplectitur ; 

domus, quae festivo cultu ornatur et vernis splendoribus vestitur; Ec- 
clesia est, quae omnes homines ad sinum suum invitat. 

Quibus dictis, Nobis temperare non possumus, quin vestram soller- 
tiam iterum iterumque laudemus, quae ad spectabiles prorsus exitus 
labores vestros perduxit. Ac vobis omnibus animum addimus, ut tam 
praeclari operis inceptionem egregia, qua praestatis, alacritate prose- 
quamini: alacritatem dicimus, cui ne aestiva quidem tempora modum 
imponent. Vobis omnibus adsit Deus, qui operatur in vobis et velle et 
perficere pro bona voluntate.? 

Haec imo e pectore ominati, vobis universis, et inceptis ad quae 
mentes intenditis, laude meritoque divitibus, itemque spei quam alitis, 
caelestia auxilia precamur, et horum pignus Apostolicam Benedictionem 
peramanter impertimus. 


III 


Habita, cum coetus cogeretur Commissionis de apostolatu laicorum Con- 
cilio Oecumenico Vaticano altero apparando: Beatissimus Pater christifi- 
deles hortatur ut preces effundant ad pacem inter gentes impetrandam, 


iustitia et caritate firmatam.* 


Tristissima nuntia, quae hesterno die cruenta funera et lamentabiles 
rerum exitus in Algeriae finibus exstitisse referebant, animum Nostrum, 
qui omnes populos paterna caritate complectitur, inenarrabili maestitia 
compleverunt, itemque maxima affecerunt cura et sollicitudine. 

Ubi primum de hisce eventibus certiores facti sumus, omnipotentem 
Deum iterum iterumque precati sumus, ut turbidas rerum condiciones 
sua providentia temperaret, partesque aversas ad aequabilem reducendo 
rationem componeret. Atque hodie Eucharistica hostia summo mane 
litavimus, ut Christus Iesus, qui est « admirabilis, consiliarius, Deus 
fortis ... Princeps pacis »,' pacem restituat, voluntatum conspirationem 
et quasi concentum efficiat. 

Haec omnia, ut par est, Nos singulariter commovent, siquidem per- 
pulchras illas oras, caeli marisque amplitudine nitentes, haud multos 
abhine annos studiose invisimus, earumque gratam recordationem in 
pectore Nostro servamus; sed cetera quoque mala calamitatesque, dis- 


2 Phil. 2, 18. 
* Die 6 Iulii mensis a. 1961. 

sensiones et contentiones, quae, pro dolor, e pluribus terrarum orbis 
partibus nuntiantur, pari sane maerore Nos cotidie angunt atque solli- 
citant, quippe quibus aegre constet eam, quam mundus dare non potest, 
pacem adhuc populos non coniungere, eamque frustra desiderari, non 
omnibus viribus custodiri. 

Quam ob rem, opportuna hac data occasione vos alloquimur, vene- 
rabiles Fratres ac dilecti filii, qui laicorum omnium in Ecclesia Sancta 
partes sollemniter sustinetis; vosque certissima fiducia hortamur, ut 
Nostris preces vestras continrenter adiungatis. Faxit Deus ut omnes 
homines, pretioso Christi sanguine redempti atque in unam veluti fami- 
liam congregati, fraterno foedere usque coalescant; populorum duces et 
rectores Sua gratia illuminet, ut veram, securam, stabilemque pacem 
inducant: illam dicimus pacem, quae iustitia et caritate continetur 
atque firmatur. 


NUNTIUS RADIOPHONICUS 


Ad terminandum Marialem septimum Conventum, Lexovii e tota Gallia 
habitum.* 


Chers fils de France. 


C’est bien volontiers qu’accédant au désir exprimé par Notre véné- 
rable Frére André Jacquemin, évéque de Bayeux et Lisieux, Nous vous 
adressons quelques mots paternels, au terme de ce nouveau Congrés ma- 
rial national qui vous a rassemblés prés de la « petite Thérése de Lisieux », 
pour contempler le mystére de la « maternité spirituelle de la Trés 
sainte Vierge Marie »). 

Comment le Pére Commun ne Se réjouirait-I] pas de cette nouvelle 
et touchante manifestation de la piété mariale de Ses Fils de France 
toujours si chers 4 Son cur? Comme Nous le disions avec émotion, 
lors de la consécration de la basilique Saint Pie X 4 Lourdes: Regnum 
Galliae, Regnum Mariac; oui, vraiment, la terre de France est, tout au 
long des siécles de son histoire, le Royaume de Marie! 

Et voici qu’en bons fils, vous avez eu le noble souci de mieux con- 
naitre votre Mére du Ciel, pour mieux l’aimer. Tous ces jours-ci, sous 
la présidence de plusieurs cardinaux, archevéques et évéques, et sous 
la direction de maitres compétents et réputés, vous avez cherché & mieux 


* Die 9 Iulii mensis a. 1961. 

comprendre l’ineffable privilége de la maternité spirituelle de Notre- 
Dame. Tour a tour, enfants, prétres, religieux et religieuses, militants 
et militantes d’Action Catholique, tous, vous vous étes efforcés d’ap- 
profondir ce mystére, au cours de vos riches journées d’études, de 
réflexions, et de priéres. 

Nous ne saurions trop vous louer, chers fils, de cet effort pour 
alimenter votre piété mariale si fervente par la méditation de 1]’ensei- 
gnement de la Sainte Ecriture et du magistére ordinaire de 1]’Eglise. 
La Sainte Ecriture, avec « ce point trés lumineux ..., qui nous conduit, 
disions-Nous & Lourdes, au sommet sublime de la théologie mariale. 
Jésus en haut sur la croix: A ses pieds, Marie, la mére, et Jean, 
lapotre de prédilection. Jésus qui dit & sa mére en indiquant Jean: 
« Voila ton fils »; et puis, s’adressant a celui-ci d’un regard languide: 
« Voila ta mére ». Paroles qu’on ne répéte jamais 4 satiété.' Nul doute 
que vous n’ayez médité avec fruit ce « dernier testament du Seigneur 
qui, au moment supréme de sa mort, laisse sa Mére au monde comme 
Mére universelle de tous ceux qui croiront en lui et formeront son 
Eglise sainte, catholique et apostolique ».? 

Mére du Sauveur, la Vierge Marie a participé intimement a l’ceuvre 
rédemptrice par laquelle le Christ faisait de nous ses membres et nous 
appelait 4 « devenir enfants de Dieu ».* Et, comme une mére qui désire 
toujours le meilleur des biens pour ses enfants, elle nous conduit, par 
son exemple admirable et sa puissante intercession, vers la perfection 
de la charité. Corporellement la Mére du Christ et spirituellement la 
Mére de son Corps Mystique qui est l’Eglise, c’est vraiment la Mére de 
Dieu qui est notre mére: Mater Dei est Mater nostra.* 

Quels que soient nos états de vie et nos responsabilités, nous som- 
mes tous enveloppés dans la douce maternité de la Vierge Marie, qui 
accomplit pour nous les actes mémes que toute mére prodigue a ses 
enfants: elle aime, elle veille, elle protége, elle intercéde. En retour, 
montrez-vous toujours catholiques dans votre amour de la Vierge Marie, 
«omnium membrorum Christi Sanctissima Genitriz ».° Tous les catho- 
liques sont par conséquent les fils de Notre-Dame et leur piété pour 


? Sermon pour la consécration de la basilique Saint Pie X, &4 Lourdes, le 25 mars 1958. 
Seritti e Discorsi, III, p. 517. 

? Ibid., p. 518. 

To. 

* Saint Anselme, Oratio 52, PL 158, 957 A. 

5 Encycl. Mystici Corporis, A. A. S. XXXV, 1948, p. 248. 

Marie se doit de refléter cette commune appartenance a la famille des 
enfants de Dieu, en s’exprimant toujours par les manifestations habi- 
tuelles du culte séculaire voué par l’Eglise de Jésus-Christ 4 la Mére 
du Sauveur. Aussi, chers fils, fuyez tout ce qui singularise, recherchez 
au contraire la dévotion mariale la plus assurée par la tradition, telle 
qu’elle nous est transmise depuis les origines 4 travers les formules de 
priéres des générations successives des chrétiens de l’Orient et de 
l’Occident. 

Une telle piété envers la Trés Sainte Vierge est la marque d’un ceeur 
vraiment catholique. Un ceur profondément catholique sait embrasser 
dans sa priére, non seulement sa famille humaine ou religieuse, ses 
concitovens, mais encore tous ses fréres, avec lesquels il partage le don 
de la foi, et tous ceux aussi auxquels il prie le Seigneur de le communi- 
quer. C’est d’un méme amour que la mére du Christ embrasse tous ses 
fils. C’est donc d’un ceur unanime qu’il nous faut la prier et d’un 
culte catholique qu’il convient de ’honorer. Ce faisant, vous serez ainsi 
de bons Fils de Notre-Dame et des serviteurs fidéles de l’Eglise, wne, 
sainte, catholique et apostolique. Demandez cette grace au Seigneur, 
par l’intercession de la Vierge Marie, en récitant votre Rosaire, cette 
pratique salutaire que Nous vous recommandions naguére, aprés tant 
de Pontifes.® 

Chers fils, comme la petite Thérése de Lisieux, aimez toujours da- 
vantage la Trés Sainte Vierge Marie, et, toujours plus aussi, sachez la 
faire aimer. Que, par elle, vous ameniez vos fréres au Christ Jésus. C’est 
1a Notre veeu le plus cher. Et, en formant ce souhait paternel, que 
Nous aimons confier 4 la douce intercession de Notre-Dame, Nous invo- 
quons de grand ceur sur vous tous, chers fils de France, — et en 
premier lieu sur nos vénérables Fréres qui honorent ce Congrés de leur 
présence — l’abondance des divines graces pour vous-mémes et votre 
chére patrie, en gage desquelles Nous vous accordons une ample Béné- 
diction Apostolique. 


®* Encye. Grata recordatio, A. A. S. LI, 1959, p. 673 ss. 

ACTA SS. CONGREGATIONUM 


SUPREMA SACRA CONGREGATIO S. OFFICII 


I 
MONITUM 


Biblicarum disciplinarum studio laudabiliter fervente, in variis 
regionibus sententiae et opiniones circumferuntur, quae in discrimen 
adducunt germanam veritatem historicam et obiectivam Scripturae Sa- 
crae non modo Veteris Testamenti (sicut Summus Pontifex Pius XII 
in Litteris Encyclicis « Humani Generis ») iam deploraverat *), verum et 
Novi, etiam quoad dicta et facta Christi Iesu. 

Cum autem huiusmodi sententiae et opiniones anxios faciant et Pa- 
stores et christifideles, Emi Patres, fidei morumque doctrinae tutandae 
praepositi, omnes, qui de Sacris Libris sive scripto sive verbo agunt, mo- 
nendos censuerunt ut semper debita cum prudentia ac reverentia tantum 
argumentum pertractent, et prae oculis semper habeant SS. Patrum 
doctrinam atque Ecclesiae sensum ac Magisterium, ne fidelium conscien- 
tiae perturbentur neve fidei veritates laedantur. 

N. B. — Hoc Monitum editur consentientibus etiam Emis Patribus 
Pontificiae Commissionis Biblicae. 

Datum Romae, ex Aedibus S. Officii, die 20 Iunii 1961. 


Sebastianus Masala, Notarius 


II 
DECRETUM 
Proscriptio libri 
Feria IV die 14 Iunii 1961 


In generali consessu Supremae Sacrae Congregationis Sancti Officii, 
Emi ac Revi Domini Cardinales, rebus fidei et morum tutandis prae- 
positi, praehabito Consultorum voto, damnarunt atque in INDICEM 


A. A. 8.; SEM, 

librorum prohibitorum inserendum mandarunt librum qui inscribitur : 

Jean Steinmann. La Vie de Jésus, Paris, éd. « Club des Libraires de 
France ». 

Feria autem VI, die 16 eiusdem mensis et anni, Ssmus D. N. D. 
Ioannes, divina Providentia Pp. XXIII, in Audientia Emo Dito Cardinali 
Secretario Sancti Officii concessa, relatam Sibi Emorum Patrum resolu- 
tionem adprobavit et publicari iussit. 

Datum Romae, ex Aedibus S. Officii, die 26 Iunii 1961. 


Sebastianus Masala, Notarius 


SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Ioannes Divina Providentia Pp. XXIII, 
successivis decretis Sacrae Congregationis Consistorialis, singulas quae 
sequuntur Ecclesias de novo Pastore dignatus est providere, nimirum : 


die 10 Aprilis 1961. — Titulari episcopali Ecclesiae Antiochenae ad 
Meandrum, praefecit Exchum P. D. Felicem Guiller, hactenus Epi- 
scopum Apamiensem. 

die 24 Aprilis. — Titulari episcopali Ecclesiae Arcadiensi R. D. Iose- 
phum Almici, Delegatum episcopalem Actionis Catholicae necnon Curio- 
nem ad S. Nazarum in civitate Brixiensi, quem deputavit Auxiliarem 
Excmi P. D. Hyacinthi Tredici, Archiepiscopi-Episcopi Brixiensis. 

die 25 Aprilis. — Titulari episcopali Ecclesiae Bladiensi, R. D. Ioan- 
nem Mazur, canonicum Capituli Cathedralis Lublinensis, professorem 
theologiae pastoralis in Universitate Catholica Lublinensi, quem deputa- 
vit Auxiliarem Excmi P. D. Petri Kalwa, Episcopi Lublinensis. 

die 28 Aprilis. — Metropolitanae Ecclesiae Montis Regalis Exc. P. D. 
Conradum Mingo, hactenus Episcopum Drepanensem. 

die 13 Mati. — Titulari episcopali Ecclesiae Selensi R. D. Calogerum 
Lauricella, Canonicum ecclesiae cathedralis et Rectorem Seminarii 
Maioris dioecesis Agrigentinae, quem deputavit Auxiliarem Excmi P. D. 
Ioannis Baptistae Peruzzo, Archiepiscopi-Episcopi Agrigentini. 

die 15 Maii. — Cathedrali Ecclesiae Drepanensi Exc. P. D. Franci- 
scum Ricceri, hactenus Episcopum titularem Coelenum et Praelatum 
« nullius » S. Luciae. 

die 20 Maii. — Cathedrali Ecclesiae Campaniensi Exc. P. D. Iolan- 
thum Nuzzi, hactenus Episcopum titularem Emmausensem. 

die 25 Maiti. — Cathedrali Ecclesiae Afogadensi de Ingazeira R. D. 
Franciscum Austrégesilo Mesquita, rectorem Seminarii Minoris dioe- 
cesis Sobralensis. 

die 31 Maii. — Titulari episcopali Ecclesiae Felbesianae Excmum 
P. D. Valmorem Batti Wichrowski, hactenus Episcopum Neo-Iguassuen- 
sem, quem deputavit Auxiliarem Excmi P. D. Aloisii Victoris Sartori, 
Episcopi S. Mariae. 

— Titulari episcopali Ecclesiae Irenopolitanae in Cilicia R. D. Caie- 
tanum Michetti, Abatem parochum in oppido vulgo « Campofilone » in 
archidioecesi Firmana, quem deputavit Auxiliarem Excmi P. D. Nor- 
berti Perini, Archiepiscopi Firmani. 

die 5 Iunii. — Cathedrali Ecclesiae Laoagensi, nuper erectae, R. 
D. Antonium Mabutas et Lloren, Cancellarium Curiae metropolitanae 
Novae Segobiae. 

— Titulari episcopali Ecclesiae Coensi R. D. Paulum Nordhues, 
ex archidioecesi Paderbornensi, Rectorem Seminarii Maioris ad « Huys- 
burg », quem deputavit Auxiliarem Excmi P. D. Laurentii Jaeger, Ar- 
chiepiscopi Paderbornensis. 

— Titulari episcopali Ecclesiae Andrapenae R. D. loannem 
F. Whealon, Moderatorem Seminarii Minoris Clevelandensis, quem 
deputavit Auxiliarem Excmi P. D. Eduardi Francisci Hoban, Archie- 
piscopi-Episcopi Clevelandensis. 

die 8 Iunii. — Cathedrali Ecclesiae Jataiensi R. P. Benedictum Do- 
minicum Coscia, sodalem Ordinis Fratrum Minorum. 

die 12 Iunii. — Cathedrali Ecclesiae Avellanediensi, nuper erectae, 
Excmum P. D. Antonium Di Pasquo, hactenus Episcopum S. Ludovici 
in Argentina. 

— Cathedrali Ecclesiae Anatuyanensi, nuper erectae, R. D. Geor- 
gium Gottau, Religiosae provinciae Congregationis Ssmi Redemptoris 
in Republica Argentina moderatorem. 

— Cathedrali Ecclesiae Foroconcordianae, nuper erectae, Revmum 
P. D. Richardum Rosch, Antistitem Urbanum, parochum D. N. a Ssmho 
Rosario in urbe vulgo Goya, in dioecesi Goyanensi. 

— Cathedrali Ecclesiae Goyanensi, nuper erectae, R. D. Albertum 

Devoto, cubicularium intimum Sanctitatis Suae, Vicarium Generalem 
dioecesis Sancti Isidori in Argentina. 

— Cathedrali Ecclesiae Neuquenianae, nuper erectae, R. D. Iacobum 
Franciscum De Nevares, sodalem Societatis S. Francisci Salesii, prae- 
sidem Collegii sodalium eiusdem Societatis in urbe vulgo Viedma. 

— Cathedrali Ecclesiae Novoraniensi, nuper erectae, R. P. Franci- 
scum de la Cruz Muguerza, ex Ordine Fratrum Minorum, eiusdem Ordi- 
nis in Republica Argentina Definitorem Generalem. 

— Cathedrali Ecclesiae Raphaéliensi, nuper erectae, R. D. Vincen- 
tium Zazpe, parochum D. N. vulgo de Lujan Porteiio in archidioecesi 
Bonaérensi. 

— Cathedrali Ecclesiae Rivogallaecensi, nuper erectae, R. P. Mauri- 
tium Magliano, e Societate S. Francisci Salesii, superiorem domus eius- 
dem Societatis in urbe Rio Gallegos. 

— Cathedrali Ecclesiae Franciscopolitanae, nuper erectae, Exchum 
P. D. Petrum Lira, hactenus Episcopum titularem Tenediensem., 

— Cathedrali Ecclesiae Foromartiniensi, nuper erectae, Excmum 
P. D. Emmanuelem Menéndez, hactenus Episcopum titularem Diospo- 
litanum superiorem. 

— Cathedrali Ecclesiae Fororaphaéliensi, nuper erectae, Exchum 
P. D. Radulfum Primatesta, hactenus Episcopum titularem Tanai- 
tanum. 

— Titulari, pro hac vice, archiepiscopali Ecclesiae Constantiensi in 
Thracia, Exchum P. D. Petrum Veuillot, hactenus Episcopum Ande- 
gavensem. 

die 16 Iunii. — Cathedrali Ecclesiae Leopoldinensi R. D. Gerardum 
Ferreira Reis, Cubicularium intimum Sanctitatis Suae, Vicarium Gene- 
ralem dioecesis Guaxupensis. 

die 23 Iunii. — Titulari episcopali Ecclesiae Cedamusensi R. D. 
Georgium I, Gottwald, parochum ecclesiae metropolitanae S. Ludo- 
vici, quem deputavit Auxiliarem Emi P. D. Iosephi Elmeri S. R. E. 
Card. Ritter, Archiepiscopi S. Ludovici. 

die 28 Iunii. — Coadiutorem cum iure successionis Excmi P. D. 
Iosephi Ujéi¢, Administratoris Apostolici Banati, Excmum P. D. Ga- 
brielem Bukatko, Archiepiscopum titularem Mocissenum. 

die 3 Iulii. — Metropolitanae Ecclesiae Monacensi et Frisingensi, 
Emum P. D. Iulium S. R. E. Cardinalem Dépfner, hactenus Episcopum 
Berolinensem. 

die 10 Iulii. — Titulari archiepiscopali Ecclesiae Nicopolitanae ad 

Nestum Exe. P. D. Laurentium Iosephum Shehan, Episcopum Bridge- 
portensem, quem constituit Coadiutorem cum iure successionis Exc. 
P. D. Francisci P. Keough, Archiepiscopi Baltimorensis. 

die 11 Iulii. — Cathedrali Ecclesiae Rosariensi Exchmum P. D. Vil- 
lelmum Bolatti, hactenus Episcopum titularem Limatensem. 

— Cathedrali Ecclesiae Sancti Ludovici in Argentina Exchum P. 
D. Carolum Mariam Cafferata, hactenus Episcopum titularem Cherso- 
nesitanum in Europa. 

— Cathedrali Ecclesiae Sancti Iacobi de Estero Exchum P. D. 
Emmanuelem Tato, hactenus Episcopum titularem Aulonensem. 


SACRA CONGREGATIO DE PROPAGANDA FIDE 


I 


DE BAHR-EL-GHAZAL 
(WAVENSIS) 


DECRETUM 
De nominis mutatione 


Cum in territorio, quod vulgo Sudan appellatur, nomen Vicariatus 
Apostolici de Bahr-el-Ghazal non amplius rerum condicioni respondeat, 
visum est huic S. Consilio Christiano Nomini propagando ad memorati 
Vicariatus Apostolici nominis mutationem procedere. 

Itaque, re mature perpensa, atque accepto favorabili voto Excmi 
Apostolici Africae Orientalis Delegati, hoc idem Sacrum Consilium 
vigore specialium facultatum sibi a Sshmo Domino Nostro Ioanne Di- 
vina Providentia Papa XXIII concessarum, Vicariatum Apostolicum 
de Bahr-el Ghazal deinceps a nomine « Wau », quae urbs eiusdem pro- 
vinciae civilis est princeps, Wavensem appellandum statuit. 

Qua super re praesens Decretum emanavit, contrariis quibuslibet 
minime obstantibus. 

Datum Romae, ex Aedibus Sacrae Congregationis de Propaganda 
Fide, die 26 Maii a. D. 1961. 


G. P. Card. AGAGIANIAN, Praefectus 
L.  S. 


7 P. Sigismondi, Archiep. tit. Neapolitan. in Pisidia, a Secretis 

II 


DE BAHR-EL-GEBEL 
(IUBAENSIS) 


DECRETUM 


De nominis mutatione 


Cum in territorio, quod vulgo Sudan appellatur, nomen Vicariatus 
Apostolici de Bahr-el-Gebel non amplius rerum condicioni respondeat, 
visum est huic Sacro Consilio Christiano Nomini propagando ad memo- 
rati Vicariatus Apostolici nominis mutationem procedere. 

Itaque, re mature perpensa, atque accepto favorabili voto Excmi 
Apostolici Africae Orientalis Delegati, hoc idem Sacrum Consilium, 
vigore specialium facultatum sibi a Ssmo Domino Nostro Ioanne Di- 
vina Providentia Papa XXIII concessarum, Vicariatum Apostolicum de 
Bahr-el-Gebel, a nomine « Juba», quae urbs eiusdem provinciae civi- 
lis est princeps, Jubaénsem deinceps appellandum statuit. 

Qua super re praesens Decretum emanavit, contrariis quibuslibet 
minime obstantibus. 

Datum Romae, ex Aedibus Sacrae Congregationis de Propaganda 
Fide, die 26 mensis Maii a. D. 1961. 


G. P. Card. AGAGIANIAN, Praefectus 
L. 


7 P. Sigismondi, Archiep. tit. Neapolitan. in Pisidia, a Secretis 

SACRA CONGREGATIO RITUUM 


I 
RUBAGAEN. 


Canonizationis Beatorum Matthiae Kalemba Murumba seu Mulumba et 
XX Sociorum Martyrum Ugandensium. 


SUPER DUBIO 


An signanda sit commissio resumptionis Causae in casu et ad effectum 
de quo agitur. 


In Ecclesiae annalibus gloriosum obtinet locum mirabilis illa chri- 
stianae fidei diffusio, quae fere centum abhinc annos vastas Africae 
regiones sub Saharae et Libyae desertis iacentes pervadere coepit, salu- 
taresque progressus, postremis praesertim hisce decenniis, feliciter fecit. 
In historia autem missionali quae de plantatione Ecclesiae illis in terris 
agit, vix praeclarior legitur eventus quam viginti duorum Ugandensium 
martyrium, quo decus et gloria totius Africae facti sunt. Quorum quidem 
plerique propter castitatis virtutem servandam, omnes vero propter Dei 
caritatem et erga sanctam Matrem Ecclesiam fidelitatem, crudelissima 
supplicia invicta fortitudine firmissimaque fide perpessi sunt. Gloriosum 
hoc agmen Benedictus Papa XV, per Apostolicas Litteras in forma 
Brevis, quibus initium est a verbis « In Africam », die 6 Iunii anni 1920 
datas, in Beatorum Caelitum album adscripsit. 

Cum autem inter viginti et duos hos Beatos Martyres unus, Carolus 
videlicet Lwanga, ita prae ceteris excelleret ut Actionis Catholicae totius 
Africae Patronus a Pio Papa XII constitui ac declarari meruerit, eius 
canonizationis Causa, servatis omnibus de iure servandis, per Decretum 
Sacrae Rituum Congregationis diei 20 Iulii a. 1960 resumpta est. Cuius 
quidem rei notitia episcopis ac fidelibus Africae magnum attulit gaudium 
simulque ipsorum excitavit vehementissimum desiderium, ut etiam 
aliorum XXI, scil. Beati Matthiae Kalemba et Sociorum, resumeretur 
Causa, ita ut, quorum una fuisset martyrii ratio idemque beatificationis 
motivum, communes etiam essent supremi altarium honores. 

Primus porro hos inter invictos Christi athletas, veluti antesignanus, 
Protomartyr Africanae Ecclesiae nostrorum temporum, gloriose vitam 
Deo immolavit die 15 Novembris a. 1885 B. Iosephus Mukasa, famu- 

lorum regiae aulae praefectus, apostolus laicus mira caritate animarum- 
que zelo praeditus. Ipse pueros praesertim regios in christiana doctrina 
instituit eosque in moribus integre servandis ita constanter adiuvit, ut 
rex Muanga eum demum interfici iusserit. Ei deinde tam in munere et 
apostolico spiritu, quam in glorioso martyrio successit praedictus B. Ca- 
rolus Lwanga. 

Alia praeclara apostolatus laici specimina dederunt sex alii Beati 
Martyres, nempe: Dionysius, Matthias, Lucas, Andreas, Iacobus et 
Ioannes Maria. Beatus Dionysius Ssebuggwawo, iuvenis sexdecim anno- 
rum in aula regis Muanga famulus, altera insectationis tyranni victima 
occubuit. Rex enim eum, duos socios aulicos christiana praecepta do- 
centem cum invenisset, vehementer iratus, die 25 mensis Maii a. 1886, 
hasta percussit. Beatus Matthias Kalemba Mulumba vero, paterfamilias 
annorum quinquaginta, quem idolorum cultus iamdiu taedebat, post- 
quam lucem veritatis integram in Mahumetana doctrina et in Prote- 
stantismo frustra quaesierat, catholicam demum amplexus est religio- 
nem, eamque in vita et moribus ita traduxit, ut verbo et exemplo alios 
ad veram fidem indesinenter alliceret. Quapropter, die 30 Maii a. 1886, 
tres dies cruciatus passus est crudelissimos et martyr occubuit. Inse- 
quenti autem die martyrium fecit eius amicus B. Lucas Bénabakintu, 
ab eo ad christianam fidem conversus et aequo animarum zelo flagrans. 
B. Andreas Kaggwa, a quattuor iam annis fervens christianus, alta 
dignitate in regiis aedibus constitutus, amicitia cum ipso rege fretus, 
eum ad Christi fidem docendam frequenter adibat. B. Jacobus Buzaba- 
liawo ita pro regno Christi zelabat, ut ipsum principem Muangam ad 
fidem excitare non dubitaret, quod quidem Muanga, ad regiam digni- 
tatem promotus, Iacobo morituro aspere exprobravit. Qui vivus igni 
combustus est die 3 Iunii a. 1886. B. Ioannes Maria Muzeyi demum, de 
quo infra, doctrina christiana revera delectabatur nullaque re magis 
ardebat quam ut eam aliis communicaret. 

In via ipsa, qua Martyres ad rogum Namugongo nuncupatum duce- 
bantur, die 26 Maii a. 1886 crudeliter necati sunt BB. Pontianus Ngond- 
we et Athanasius Bazzekuketta, ille miles fortis et fidelis adultae aetatis, 
hic aulicus regius duodeviginti annorum, uterque sex menses antea bap- 
tismi aqua regeneratus. Sequenti die, iisdem fere in adiunctis, inter- 
fectus est B. Gonzaga Gonza, et die 31 Maii lanceis domi confossus est 
B. Noe Mawaggali. 

Die 3 mensis Iunii a. 1886 vivi combusti sunt alii decem Martyres. 
Quos inter pridie clam baptismo tincti sunt ab ipso B. Carolo quatuor 

iuvenes, scil. BB. Gyavira, Mugagga, Kizito et Mbaga Tuzinde. Hic 
ultimus, adhuc puerculus, carnificis filius, patris conatus eum a morte 
eripiendi recusans, martyrium alacri animo fecit. Alius, B. nempe Mu- 
kasa Kiriwawanvu, adhuc catechumenus, carcere detentus ideoque im- 
peditus quominus baptismi aqua ablueretur, baptismo sanguinis aeter- 
nam beatitatem consequi meruit. 

Pulchrum caritatis exempium praebuerunt, et quidem in ipsa via 
qua ad supplicii locum properantes sibi obviam veniunt, duo iuvenes: 
B. Adolfus Mukasa Ludigo et supra memoratus B. Gyavira. Inter se 
ob aliquod dissidium antea oppositi, nunc sibi mutuo veniam dant, gau- 
dentes quod simul pro Christo essent morituri. B. Ambrosius Kibuka 
mirae caritatis, dum B. Anatolius Kiriggwajjo lucidum humilitatis 
exemplum affert, utpote qui, spretis dignitatibus in aedibus perversi 
regis, Christum usque ad ignominiosam mortem secutus est. Quantam 
deinde animi fortitudinem demiramur tum in B. Achille Kiwanuka, 
septemdecim annorum iuvene, qui pluries saevas minas superando, se 
numquam a catholica religione desciturum profitetur, tum in B. Bru- 
none Serunkuma, milite, qui exhortatione et exemplo socios martyres 
in constantia roboravit. 

Inclitum hoc agmen, quod a B. Iosepho Mukasa aperitur, ab eius 
amico B. Joanne Maria Muzeyi digne clauditur. Spiritus Sancti robur, 
quod iste sacra Confirmatione accepit ipsa die 3 Iulii a. 1886, qua tre- 
decim Martyres super rogo Namugongo vivi ardebant, ei astitit non 
solum ut opera misericordiae erga pauperes, infirmos et captivos constan- 
ter protraheret, sed etiam ut mortem crudelem, quam facile vitare 
potuisset, pro Christo perferret. 

Post autem indultam hisce Beatis Martyribus ab Apostolica Sede 
venerationem, cultus et devotio in eos de die in diem percrebruit et 
invaluit, in Africanis praesertim regionibus, ob gratias et asserta mira- 
cula quae christifideles orantes et fidentes a Deo, ipsis Beatis interce- 
dentibus, impetrarunt. Quibus permoti, Causae Actores ad ulteriora 
procedere ipsamque Causam adhuc promovere statuerunt, firma soli- 
daque spe freti se felicem optatumque solemnis canonizationis exitum 
quantocius esse consecuturos. 

Attentis igitur litteris postulatoriis Emi ac Revmi Domini Gregorii 
Petri XV Cardinalis Agagianian, Sacri Consilii christiano nomini pro- 
pagando Praefecti, et Emi ac Revmi Domini Lauriani Cardinalis Ru- 
gambwa, Episcopi Bukobaén., necnon plus centum Sacrorum Africae 
Antistitum, vehementissima Christifidelium vota expromentium, Revmus 

P. Antonius Wouters, Societatis Missionariorum Africae huiusque Cau- 
sae sedulissimus Postulator legitime constitutus, Sanctitatem Suam 
enixe est adprecatus, ut Beatorum Matthiae Mulumba et XX Sociorum, 
Martyrum Ugandensium, canonizationis Causa resumeretur. 

Ad quam instantiam Emus ac Revmus Dominus Paulus Cardinalis 
Giobbe, Causae Ponens seu Relator, in Ordinario Sacrae huius Congre- 
gationis Coetu die 2 mensis Maii anni huius ad Vaticanum habito, 
dubium posuit disceptandum : An signanda sit commissio resumptionis 
Causae Beatorum Martyrum Ugandensium Matthiae Kalemba Murumba 
seu Mulumba et XX Sociorum, in casu et ad effectum de quo agitur, de 
eaque retulit. Et Emi ac Revi Patres, sacris ritibus tuendis praepositi, 
auditis quoque Praelatis Officialibus, praesertim R. P. Ferdinando An- 
tonelli O. F. M., Fidei Promotore Generali, omnibus diligenter per- 
pensis, rescribendum censuerunt : Affirmative seu: signandam esse com- 
missionem, si Sanctissimo placuerit. 

Facta postmodum de his omnibus Ssmo Domino nostro Joanni Pa- 
pae XXIII per infrascriptum Sacrae Rituum Congregationis Praefectum 
fideli relatione, Sanctitas Sua sententiam ipsius Sacri Consilii ratam 
habuit, et commissionem resumptionis Causae BB. Matthiae Kalemba 
Murumba seu Mulumba et XX Sociorum, Martyrum Ugandensium, 
propria Manu signare benigne dignata est, ea tamen mente ut eorum 
canonizationis Causa una simul cum B. Caroli Lwanga Causa, superiore 
anno iam resumpta, tractaretur. 

Datum Romae, die 10 mensis Maii, a. D. 1961. 


C. Card. CIcoGNANI, Ep. Tusculanus, Praefectus 


L. 8. 


Henricus Dante, a Secretis 

II 
MARIANOPOLITANA 


Beatificationis et Canonizationis Servi Dei Fratris Andreae (In saeculo 
Alfredi Bessette), Congregationis a S. Cruce. 


SUPER DUBIO 


An signanda sit commissio introductionis Causae in casu et ad effectum 
de quo agitur. 


Divus Paulus, ecclesiae Corinthiacae, imo omnium ecclesiarum, or- 
tum et condicionem describens, ostendit Deum humanam sapientiam ab 
Evangelii praedicatione eliminasse ne inanis reddatur crux Christi, 
docetque assuetam Dei agendi rationem esse imperfectis inanibusque 
uti instrumentis ad magna opera perficienda, eo fine ut nullus homo in 
conspectu eius glorietur: « Quae stulta sunt mundi elegit Deus, ut 
confundat sapientes ; et infirma mundi elegit Deus, ut confundat fortia; 
et ignobilia mundi et contemptibilia elegit Deus et ea quae non sunt, ut 
ea quae sunt destrueret: ut non glorietur omnis caro in conspectu 
eius ) (I Cor. 1, 27-29). 

Ita haud raro in Ecclesia Christi admiramur qua excelsa suavique 
oeconomia infirma mundi seligat Deus, ut fortia quaeque confundat, 
in animarum populorumque salutem et utilitatem operandam: suwffi- 
cientia enim nostra ex Deo est (II Cor. 3, 5). Id contigisse in Fratre 
Andrea, eius vita et opera testantur. 

In humili oppido « Saint-Grégoire d’Iberville » prope Marianopolim, 
in Canadia, natus est Dei Famulus die 9 mensis Augusti anno 1845, 
parentibus Isaac Bessette et Clotilde Foisy, non tam fortunae bonis 
quam christiana pietate praestantibus. Coniuges Bessette infanti, in 
vitae discrimine constituto, statim post nativitatem Baptismi sacra- 
mentum administrandum curarunt, quod sequenti die a Parocho Sancti 
Gregorii Magni, imposito Alfredi nomine, sub conditione est iteratum. 

Sextus e decem liberis, Servus Dei una cum materno lacte a piissima 
genitrice, Domini hausit timorem, qui non solum initium, verum et 
plenitudo et corona sapientiae est. Bona praeditus indole, Alfredus 
pietate, obedientia et modestia prae ceteris fratribus eminuit. Vix 
primum attigerat aetatis lustrum, cum patre est orbatus. 

Patris obitu familia Bessette in miseriam incidit. Alfredus itaque, 

infirma semper valetudine, paupertatis morsus experitur, dum vidua 
mater, laboribus consumpta ad filios alendos exantlatis, phtisi corri- 
pitur, dieque 10 Novembris anni 1857 liberorum rapitur amori. Alfre- 
dus, fratribus apud consanguineos dispersis, materterae commissus est. 
Ut erat sibi unice cavens, solitudinis amans, suetos puerorum ludos 
fugiebat. Sub ductu pii Parochi, ad sacram Synaxim anno 1857 primo 
accessit ; die vero 7 Iunii sequentis anni in ecclesia Sancti Caesarii sacro 
chrismate est linitus. Exinde frequenter ad Sacramenta accedebat, medi- 
tationi et precibus intentus erat et Sanctum Ioseph peculiari religione 
prosequebatur. Caelestibus hisce subsidiis voluntariisque corporis afflic- 
tationibus, pergracilis adolescens Calvarium pauperum ascendere coe- 
pit: paucam instructionem recepit et laborare debuit ad vitam susten- 
tandam. Primo Alfredus sutrinam fecit, deinde furnariam exercuit. 
Circa annum 1860 agrestibus se dedit laboribus in praedio quodam 
prope oppidum S. Caesarii. Ad pagum postea se contulit Farnham et, 
dimissa, ob nimis infirmam valetudinem, fabri ferrarii arte, in famu- 
latu fuit Parochi loci. Vicesimum aetatis annum agens, summa com- 
pulsus inopia, e patria in Foederatas Americae Septentrionalis Civi- 
tates migravit, ubi tres vixit annos, nulla fixa sede habita, manualibus 
asperisque laboribus incumbens. In patriam demum reversus, apud 
propinquos commoratus est in oppido Sutton, assiduam tamen consue- 
tudinem fovens cum Parocho Sancti Caesarii, a quo consilium accepit 
Congregationem a S. Cruce ingrediendi. Mundo itaque valedicens, ac- 
ceptum consilium brevi perfecit, dictam Congregationem, inter fratres 
quos conversos vocant, ingrediens, ubi die 27 Decembris a. 1870 religio- 
sum habitum, una cum nomine Fratris Andreae, accepit. 

Ast, Novitii valetudo tam erat infirma, ut Superiores vel tempora- 
neam professionem differendam duxerint ad diem usque 22 Augusti anni 
1872. Die tandem 2 Februarii a. 1874 ad solemnem et perpetuam pro- 
fessionem est admissus. Interdum munus ianitoris Collegii Nostrae 
Dominae, Marianopolitana in urbe, ei concreditum est, quod quadra- 
ginta fere annos tenuit. Una cum ianitoris, tonsoris quoque et hortulani 
obivit officia, assumptum laborem non intermittens nisi ut fundendis 
precibus vacaret. Humillimis hisce muneribus devote fungens, legum 
observantiae, animi demissionis, patientiae in aerumnis proximorum- 
que amoris praeclara dedit specimina. 

Fratris Andreae vero fama extra Canadensis quoque Ditionis fines 
diffundi coepit ea praesertim ratione, quod peculiariter vocatus visus 
sit ad devotionem in Sanctum Ioseph propagandam. Humilis enim Fra- 

tris precibus, exhortationibus eleemosynisque ex nummulis ab ipso col- 
lectis, auctor fuit, ut Sancto Patriarchae, universae Ecclesiae Patrono, 
in summo iugo Montis Regalis, prope Marianopolim, excelsum erige- 
retur templum, paucis abhinc annis Basilicae Minoris titulo ab Apo- 
stolica Sede condecoratum, quod nunc non modo Canadensium, sed e 
dissitis quoque Civitatum Foederatarum Americae Septentrionalis re- 
gionibus peregrinorum meta est. Cui Sanctuario inde ab humilibus eius- 
dem primordiis addictus, Famulus Dei haud pauca eaque singularia a 
S. Ioseph prodigia obtinuisse fertur, quibus mira succrevit Christifide- 
lium devotio tum in Sanctum Patriarcham tum in humilem eius apo- 
stolum. 

Frater Andreas continua infirmae valetudinis incommoda invicto 
animo pertulit, modico utens cibo, dormiens saepe super nudam terram, 
orationi iugiter intentus. Caritatis ardore motus, aegrotis et infirmis 
maternam curam praestabat eosque, vel in cotidianis ad eorum domos 
visitationibus, piis colloquiis solabatur. 

Tot denique laboribus fractus, consuetis morbis in dies ingrave- 
scentibus, die 6 Ianuarii anni 1937, vitae suae nonagesimo secundo anno, 
plenus meritorum et sanctitatis fama ornatus, obdormivit in Domino. 

Evulgato Famuli Dei obitu, viduari quodammodo illico visa est tota 
Marianopolitana civitas, imo universa ferme Canadia. Fratrem Andream 
omnes sanctum Deoque carum conclamabant. 

Deus autem, qui superbis resistit, humilibus vero dat gratiam (cfr. 
I Pt. 5, 5), humilis Famuli sui sanctitatem testatam volens, ex eo tem- 
pore gratiis, nisi forte miraculis, eam comprobavit. Quapropter, quatuor 
annis ab eius obitu vix elapsis, in archiepiscopali Curia Marianopolitana 
processus informativus, qui dicitur, die 8 Octobris a. 1941 instrui coeptus 
est. Rogatoriales quoque processus adornati sunt in Curiis S. Hyacinthi, 
Providentiensi et Ottaviensi. Qui feliciter absoluti Romam delati sunt. 
Interim quamplurimae Litterae S. R. E. Cardinalium, Archiepiscopo- 
rum, Episcoporum, multorumque aliorum virorum tam ecclesiastica 
quam civili dignitate insignium ad Summum Pontificem pervenerunt 
Causae beatificationis introductionem efflagitantes. 

Servatis itaque omnibus de iure servandis, Sacra Rituum Congrega- 
tio, scriptis eidem Servo Dei tributis rite perpensis, Decreto diei 12 Maii 
a. 1955, approbante Pio Papa XII fel. rec., ad ulteriora procedi posse 
edixit. 

Propterea, instante Revmo P. Eduardo Heston, Congregationis a 
S. Cruce sollertissimo Postulatore Generali, EMus ac Revmus Dominus 

Clemens Cardinalis Micara, Causae Ponens seu Relator, in Ordinariis 
S. Rituum Congregationis Coetibus die 15 mensis Aprilis a. 1958 et, 
condita interim suppletiva ex officio inquisitione, die 8 Novembris a. 1960 
ad Vaticanum habitis, dubium disceptandum proposuit : An signanda sit 
commissio introductionis Causae in casu et ad effectum de quo agitur. Et 
Emi ac Revii Patres, sacris ritibus tuendis praepositi, post relationem 
ipsius Cardinalis Ponentis, auditis quoque suffragiis Officialium Praela- 
torum, praesertim R. P. Ferdinandi Antonelli O.F.M., Fidei Promotoris 
Generalis, omnibus diligenter perpensis, rescribere censuerunt: Affir- 
mative, seu signandam esse commissionem, si Sanctissimo placuerit. 

Facta postridie de praemissis omnibus Sanctissimo D. N. Ioanni 
Papae XXIII per subscriptum Cardinalem fideli relatione, Sanctitas Sua 
rescriptum Sacrae Rituum Congregationis ratum habuit et probavit atque 
commissionem introductionis Causae Servi Dei Fratris Andreae manu 
propria signare benigne dignata est. 

Datum Romae, die 9 Novembris, anno Domini 1960. 


$8 C. Card. CICOGNANI, Ep. Tusculanus, Praefectus 


L. & 8. 


Henricus Dante, a Secretis 


Sacra Paenitentiaria Apostolica 


ACTA TRIBUNALIUM 


SACRA PAENITENTIARIA APOSTOLICA 


(OFFICIUM DE INDULGENTIIS) 


I 


Indulgentia pro visitatione simulacri S. Petri Apostoli, in Patriarchali 
Basilica Vaticana exsistentis, augetur. 


Ssmus Dominus Noster Ioannes Div. Prov. Pp. XXIII, ad magis 
magisque fovendam erga Principem Apostolorum devotionem, benigne 
concedere dignatus est ut christifideles, qui aenei S. Petri Apostoli si- 
mulacri, in Patriarchali Basilica Vaticana exsistentis, pedem devote 
osculati fuerint, addita invocatione: « Sancte Petre, ora pro nobis », 
partialem trium annorum Indulgentiam saltem corde contrito lucrari 
valeant. Praesenti in perpetuum valituro absque ulla Apostolicarum 
Litterarum in forma brevi expeditione. Contrariis quibuslibet minime 
obstantibus. 

Datum Roma, ex Aedibus Sacrae Paenitentiariae Apostolicae, die 
quinta mensis Iunii anni 1961. 


N. Card. CANnaui, Paenitentiarius Maior 


L. & 8. 


I. Rossi, Regens 


II 


Novum promulgatur summarium spiritualium favorum quibus sodales 
Primarii Operis Pontificii Vocationum Sacerdotalium fruuntur. 


Beatissime Pater, 


Moderator generalis Primarii Operis Pontificii Vocationum Sacerdo- 
talium, Motu Proprio « Cum Nobis » diei 4 Novembris 1941 apud Sa- 
cram Congregationem de Seminariis et Studiorum Universitatibus insti- 

tuti, cuius finis est christifideles ad vocationes ecclesiasticas fovendas, 
tuendas ac iuvandas movere, dignitatem et necessitatem catholici Sacer- 
dotii pervulgare necnon supplicationes piaque exercitia inter fideles ad 
huiusmodi finem promovere, ad pedes Sanctitatis Tuae provolutus, humi- 
liter petit in favorem praedicti Operis gratias spirituales quae sequuntur : 
A. Indulgentiam plenariam, suetis conditionibus lucrandam: I. ab iis 
qui in sodalitatem inscribuntur: die ingressus; II. a singulis conso- 
ciatis : 1. diebus festis, a) Domini nostri Iesu Christi et Beatae Mariae 
Virginis ad normam can. 921 § 1 C. I. C.; b) S. Ioseph Sponsi Deiparae 
Virginis (19 Martii et 1 Maii); c) natalitiis Ss. Apostolorum et Cathe- 
drae 8S. Petri Apostoli (22 Februarii); d) S. Aloisii Gonzagae, S. Caroli 
Borromaei et Omnium Sanctorum; e) S. Titularis respectivae sodali- 
tatis; 2. die pro Seminario aut vocationum sacerdotalium; 3. singulis 
Quatuor Temporum diebus; 4. si spiritualem recessum communiter 
habendum participaverint et sacris concionibus devote interfuerint ; 
>. semel in hebdomada, si quotidie ad vocationes sacerdotales impetran- 
das quamlibet orationem ab Auctoritate ecclesiastica adprobatam pie 
recitaverint ; B. Indulgentiam plenariam in articulo mortis a sodalibus 
acquirendam, si confessi ac sacra Communione refecti vel saltem con- 
triti, Sshum Iesu Nomen ore, si potuerint, sin minus corde, devote 
invocaverint et mortem de manu Domini tamquam peccati stipendium 
patienter susceperint; C. Indulgentiam partialem trecentorum dierum 
a singulis consociatis saltem corde contrito adipiscendam pro quolibet 
pietatis vel caritatis opere iuxta sodalitatis fines peracto; D. Faculta- 
tem, vi cuius aliquis Exchhus Episcopus sub exitu sacrae functionis 
habendae occasione conventus internationalis vel nationalis vel dioe- 
cesani a propriis moderatoribus Operis indicti, impertiri valeat Bene- 
dictionem Papalem cum adnexa plenaria Indulgentia a christifidelibus 
lucranda, si sacra exomologesi expiati et Eucharisticis Epulis firmati 
memoratam Benedictionem devote acceperint et ad mentem Summi 
Pontificis preces fuderint; E. Jndultum, vi cuius Missae omnes, quae 
a quocumque Sacerdote in suffragium animae alicuius sodalis in Dei 
gratia vita functi celebrabuntur, ita prosint illi animae ac si in altari 
privilegiato litatae fuerint. 
Et Deus, etc. 


Die 9 Iunii 1961. 


Sacra Paenitentiaria Apostolica, de speciali et exrpressa Apostolica 
Auctoritate, benigne annuit pro gratia iuxta preces, servatis iis quae 

circa Benedictionis ritum servari debent. Praesenti in perpetuum vali- 
turo absque ulla Apostolicarum Litterarum in forma brevi expeditione. 
Contrariis quibuslibet minime obstantibus. 


De mandato Eminentissimi 


I. Rossi, Regens 


L. & S. 
S. de Angelis, a secretis 


SACRA ROMANA ROTA 


Citationes edictales 


I 
BOGOTEN, 


Nullitatis matrimonii (Viloria - Gonzales) 


Cum ignoretur locus actualis commorationis dominae Rut Gonzales, 
in causa conventae, eamdem citamus ad comparendum sive per se, sive 
per procuratorem legitime constitutum, in Sede Tribunalis Sacrae Roma- 
nae Rotae (Roma, Piazza della Cancelleria, 1), pro die 13 Octobris 1961, 
hora undecima, ad disputandum de dubio concordando, vel ad infrascrip- 
tum subscribendum : 


An constet de nullitate matrimonii, in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedictae dominae Rut Gonzales curare 
debent ut de hac edictali citatione ipsa moneatur. * 


Henricus Ewers, Ponens 


Ex Cancellaria Tribunalis S. R. Rotae, die 23 Iunii a. 1961. 


Marius F. Pompedda, Notarius 


* Etant inconnu le lieu de la demeure actuelle de M.me Rut Gonzales, 
défenderesse en cette cause, nous la citons 4 comparaitre, par propre personne 

ou par un procureur légitimement constitué, au siége du Tribunal de la 
S. Rote Romaine (Roma, Palazzo della Cancelleria) le 13 octobre 1961, A 
11 heures, pour concorder ou souscrire le doute ci-dessous rapporté. 


Conste-t-il de la nullité du mariage dans le cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence de ladite Rut Gonzales devront, dans la 
mesure du possible, l’avertir de la présente citation. 


II 
MASSILIEN. 


Nullitatis matrimonii (Carret - de Brecey) 


Cum ignoretur locus actualis commorationis domini Viti de Brecey, 
in causa conventi, eumdem citamus ad comparendum, sive per se, sive 
per procuratorem legitime constitutum, in Sede Tribunalis S. R. Rotae 
(Roma, Palazzo della Cancelleria) die 13 Octobris 1961, hora undecima 
cum dimidio, ad disputandum de dubio concordando, vel ad infrascriptum 
dubium subscribendum : 


An constet de nullitate matrimonii, in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti domini Viti de Brecey curare 
debent ut de hac edictali citatione ipse moneatur. * 


Henricus Ewers, Ponens 


Ex Cancellaria Tribunalis S. R. Rotae, die 23 Iunii a. 1961. 


Marius F. Pompedda, Notarius 


* Etant inconnu le lieu de la demeure actuelle de M. Guy De Brecey, 
défendeur en cette cause, nous le citons 4 comparaitre, par propre personne 
ou par un procureur légitimement constitué, au siége du Tribunal de la 
S. Rote Romaine (Roma, Palazzo della Cancelleria) le 13 octobre 1961, 4 11 
heures 30, pour concorder ou souscrire le doute ci-dessous rapporté. 


Conste-t-il de la nullité du mariage dans le cas? 


Les Ordinaires des lieux, les curés, les prétres, le fidéles ayant connais- 
sance du lieu de la résidence dudit M. Guy De Brecey, devront, dans la 
mesure du possible, l’avertir de la présente citation. 


~ 

DIARIUM ROMANAE CURIAE 


NOMINA PONTIFICIA 


Il Santo Padre Giovanni XXIII, felicemente regnante, si é benignamente 
degnato di nominare Suo Segretario di Stato Emo Signor Cardinale Amleto 
Giovanni Cicognani, con il seguente venerato chirografo: 


Signor Cardinale, 


La quotidiana sollecitudine del Sommo Pontificato, affidata 
alle Nostre umili forze dal Signore « che non abbandona quanti 
in Lui confidano » (cf. Idt. 6, 15), Ci fa ritenere come uno dei 
doveri piu rilevanti e delicati la scelta dei Nostri pit vicini 
collaboratori, chiamati a conoscere da presso le ansie del No- 
stro ministero, e a dividerle con Noi. 

Se questo vale per ognuno dei Signori Cardinali, che nella 
Curia Romana sono preposti ai vari Dicasteri e Uffici, tanto pit 
deve dirsi del Segretario di Stato, « laiuto piu vicino e piu 
forte ... il primo collaboratore del Papa nel governo della Chie- 
sa universale » (L’Osservatore Romano, 31 luglio-1 agosto 1961). 
La nobilta dell’ufficio, la molteplicita delle virtu sacerdotali da 
esso richieste, la vastita dei disegni e dei compiti, che pongono 
il prescelto sul candelabro di una grave responsabilita, vo- 
gliono mente vivace e aperta, cuore saldo e ardente, non co- 
mune preparazione lungo le vie varie e impegnative del servizio 
della Sede Apostolica: e dobbiam dire ancora una volta che il 
compianto Cardinale Domenico Tardini, Nostro primo Segre- 
tario di Stato, ebbe il dono di queste doti mirabili, che tanto Ce 
lo resero apprezzato e caro nell’adempimento del suo dovere. 

Dovendo ora scegliere un successore di chi st commosso rim- 
pianto ha lasciato nel Nostro cuore, abbiamo pregato, chiedendo 
al « Padre dei lumi» (Tac. 1, 17) quel consiglio, che Ci é di unica 

norma nelle azioni del governo pontificale; e lo sguardo si é 
posato su di Lei, Signor Cardinale, che a Noi pare particolar- 
mente adatto all’incarico per le prove di sacerdotali virtu, di de- 
dizione alla S. Chiesa, di zelo verace ed instancabile, che Ella 
ha sempre dato nelle diverse mansioni a Lei affidate. 

Invero, la Provvidenza Le ha fatto percorrere un vasto campo 
di attivita, tanto da permetterLe una ricca esperienza: dalla 
serieta degli studi giuridici, resi pix fecondi dall’insegnamento 
e da pregiate pubblicazioni, ai vari uffici esercitati nella Sacra 
Congregazione Concistoriale, in quella per la Chiesa Orientale 
come solerte Assessore, e nella Delegazione Apostolica presso 
gli Stati Uniti d’America, in cui degnamente rappresento la 
Santa Sede in una lunga permanenza di anni assai densi di 
avvenimenti storici. Per dimostrarLe la Nostra stima, abbiamo 
voluto che Ella fosse fra i Cardinali, elevati alla Porpora Ro- 
mana nel primo Concistoro del Nostro Pontificato; e Le affi- 
dammo poi il governo, che a Noi tanto sta a cuore, della Sacra 
Congregazione per la Chiesa Orientale, chiamandoLa in pari 
tempo ad altri incarichi importanti e delicati. 

Questa provata esperienza in tante intraprese della Chiesa 
ad’ Oriente e d’Occidente, dell’antico e del nuovo mondo, Ci dice 
che Ella é ben degno di ricevere questo nuovo peso di respon- 
sabilita come Nostro Segretario di Stato, soprattutto nel mo- 
mento presente, pieno di intense attese, anche per quanto ri- 
quarda la preparazione del Concilio Ecumenico. 

Vogliamo altresi che in seno alla Pontificia Commissione 
ver lo Stato della Citta del Vaticano, in cui ha dato prova di si 
premurose sollecitudini, Ella continui la sua opera in qualita 
di Presidente. 

Nel suo gravoso lavoro non Le manchera mai la Nostra affet- 
tuosa benevolenza, che fin da ora Le confermiamo con piena 
fiducia e lieta aspettativa. E specialmente Le sara vicino, a 
quardarLa e a sostenerLa, l’aiuto onnipotente di Gest Reden- 
tore, che non puo venir meno a chi ha fatto norma costante di 
vita il motto: vigilat nec fatiscit. 

Con questi paterni voti, siamo lieti di inviarLe la Nostra 

larga e confortatrice Benedizione A postolica, pegno di continue a 
abbondantissime grazie su lattivita che L’attende. a 


Dal Vaticano, il 12 agosto dell’anno 1961, terzo del Nostro 


Pontificato. 


Venerdi, 7 luglio 1961, il Santo Padre ha ricevuto in solenne 
Udienza Sua Eccellenza il Dott. ANTonrio pE Faria, Ambascia- 
tore Straordinario e Plenipotenziario del Portogallo, per la 
presentazione delle Lettere Credenziali. 


Con Brevi Apostolici, il Santo Padre Giovanni XXIII, felicemente re- 
gnante, si é degnato di nominare: 


25 marzo 1961. L’Emo e Revmo Signor Cardinale Cicognani Amleto Gio- 


21 aprile » 


IOANNES PP. XXIII 


SEGRETERIA DI STATO 


L’Emo e Revmo Signor Cardinale Lercaro Giacomo, Pro- 


L’Emo Revmo Signor Cardinale Larraona Arcadio Ma- 


L’Emo e Revmo Signor Cardinale Roberti Francesco, Pro- 


L’Emo e Revmo Signor Cardinale Garibi Rivera Giuseppe, 


NOMINE 


vanni, Protettore delle « Sisters of St. Joseph » 
(Nazareth, Lansing, Michigan, USA). 


tettore delle « Sisters of the Most Precious 
Blood » (O’Fallon, St. Louis, Missouri, USA). 


ria, Protettore delle Suore Domenicane del- 
VImmacolata Concezione (Pompignan, Mon- 
tauban). 


tettore delle « Sisters of Saint Mary of Ore- 
gon » (Portland, Oregon, USA), 


Protettore delle « Siervas de Jestis Sacramen- 
tado » (Guadalajara, Messico). 


L’Emo e Revino Signor Cardinale Larraona Arcadio Ma- 


ria, Protettore delle « Hermanas de la Caridad 
del Cardenal Sancha » (Ciudad Trujillo, Re- 
pubblica Dominicana). 

6 maggio 1961. 


9 » » 
19 » » 
26 » » 

3 giugno » 


marzo 1961. 
30 giugno » 


luglio » 
7 » » 
11 » » 
12 » » 
» » » 
16 » » 
22 » » 
30 » » 
1 agosto » 
2 » » 
3 » » 
6 » » 
8 » » 


L’Emo e Revinio Signor Cardinale Agagianian Gregorio 
Pietro, Protettore dei Missionari di Mariann- 
hill (Ménchsdeggingen, Monaco di Baviera, 
Germania). 


L’Emo e Revo Signor Cardinale Confalonieri Carlo, Pro- 
tettore delle Suore Missionarie di San Carlo 
Borromeo per gli Emigrati Italiani (Scala- 
briniane), (Borgata Acilia, Roma). 


L’Emo e Revmo Signor Cardinale Ferretto Giuseppe, Pro- 
tettore del Sacro Ordine Cistercense. 


L’Emo e Revmo Signor Cardinale Confalonieri Carlo, Pro- 
tettore delle Suore Adoratrici del SSmo Sa- 
cramento (Rivolta d’Adda, Cremona). 

L’Emo e Revmo Signor Cardinale Agagianian Gregorio 
Pietro, Protettore delle Figlie della Carita, 
dette Suore della Misericordia di S. Vincenzo 
de’ Paoli (Zagabria, Jugoslavia). 


NECROLOGIO 


Monsig. Wan Tsu-Chang Joseph, Vescovo di Hengchow. 

Monsig. Menzani Ersilio, Arcivescovo-Vescovo di Piacenza. 

Monsig. Calcara Aniello, Arcivescovo di Cosenza. 

Monsig. Capizzi Pietro, Arcivescovo tit. di Amorio. 

Monsig. Lajeunesse Martin, Vescovo tit. di Bonusta. 

Monsig. Adam Gregorio, Vescovo di Valencia (Venezuela). 

Monsig. Pasquet Octave, Vescovo tit. di Eriza. 

Monsig. Gandour Iwannis Youhanna, Arcivescovo tit. di 
Bostra. 

Monsig. Buteler Leopoldo, Vescovo di Rio Cuarto. 

L’Emo Signor Card. Tardini Domenico, del Titolo di 
Sant’Apollinare, Segretario di Stato di Sua 
Santita. 

Monsig. Pérez Caceres Andrés A. Domingo, Vescovo di 
San Cristobal de La Laguna. 

Monsig. Marquéz Jean Emmanuel, Arcivescovo di Albi. 

L’Emo Signor Card. Canali Nicola, della Diaconia di 
S. Nicola in Carcere, Penitenziere Maggiore. 

L’Emo Signor Card. Van Roey Giuseppe Ernesto, del Ti- 
tolo di S. Maria in Aracoeli, Arcivescovo di 
Malines, Vicario Castrense per il Belgio. 

Monsig. Rosa Giuseppe F. M., Vescovo di Hankow. 

Rubagaén, — Decretum resumptionis cau- 


sae pro canonizatione Beatorum Mat- I. Nomina Pontificia. 12 Augusti1961 . 

LIBRERIA EDITRICE VATICANA 
CITTA DEL VATICANO 


ORDO DIVINI OFFICII RECITANDI 
SACRIQUE PERAGENDI IUXTA CALENDARIUM 
ECCLESIAE UNIVERSAE PRO A.D. 1962 


pp. 224 Lib. 300 ($ 0,50) 


Paratur 


PONTIFICALE ROMANUM 
EDITIO TYPICA EMENDATA 

LIBRERIA EDITRICE VATICANA 
CITTA DEL VATICANO 


IOANNIS XXIII 


ENCYCLICA 
“MATER ET MAGISTRA” 


de recentioribus rerum socialium processibus 
ad christiana praecepta componendis 
Editio italica 
L. 120 ($ 0,20) 


Editio anglica, gallica, germanica, hispanica 
L. 200 ($ 0,40) 


Eaedem Litterae Encyclicae proxime edentur, in linguas 


translatae quae sequuntur: 


Arabicam, Batavam, Hungaricam, Liburnicam, 


Lusitanam, Polonicam, Russicam 


ACTA APOSTOLICAE SEDIS 


Administratio: Libreria Editrice Vaticana - Citta del Vaticano 
* 

Pretium annuue subnotationis: In Italia, Lib. 2500 - extra Italiam, Lib. 3500 vel $ 7 
Pretium unius fasciculi: In Italia, Lib. 150 - extra Italiam, Lib. 250 vel = 0,40 
Libraria Vaticana subnotatoribus fasciculos Commentarii 
mittere potest etiam via aérea, charta indica impressos 
* 


« Bis fere in mense (Commentarium) prodibit uc quotiescumyue vel necessitus vel utilitaus id postulare videbitur » 
(Ex Commentarii Officialis ratione, die 29 Octobris 1908 edita) 

